open-index/open-wikipedia-markdown huggingface dataset:
辛氏

**辛**係唐人姓氏，喺《百家姓》裏頭排第379位。

## 名人
*辛棄疾：南宋詞人
*辛曉琪：臺灣歌手
香港聖公宗教堂一覽

**香港聖公會**係普世聖公宗嘅一個教省，分為香港島、西九龍、東九龍三個教區同澳門傳道地區。以下係香港聖公會香港教堂一覽，除咗特別標明嗰啲之外，都係提供粵語崇拜嘅。

## 香港島教區

### 牧區
*聖約翰座堂（粵語、普通話、菲律賓語同英語崇拜）
*主誕堂
*聖馬利亞堂
*聖雅各堂
*聖保羅堂
*聖馬太堂
*聖士提反堂
*聖路加堂
*聖提摩太堂

### 傳道區
*聖恩堂
*弘道堂
*基督榮光堂
*愉景灣堂（聖約翰座堂附屬教堂，英語崇拜）
*赤柱聖士提反堂（聖約翰座堂附屬教堂，英語崇拜）
*以馬內利堂（聖約翰座堂附屬教堂，英語崇拜）

## 東九龍教區

### 牧區
*聖三一座堂
*基督堂（英語崇拜）
*聖匠堂
*牧愛堂
*聖馬可堂
*聖十架堂
*聖巴拿巴堂
*慈光堂
*靈風堂
*施洗聖約翰堂
*救主堂
*聖提多堂
*聖道堂

### 傳道區
*聖智堂
*復活堂（聖安德烈堂附屬教堂，英語崇拜）
*沙田堂（聖安德烈堂附屬教堂，英語崇拜）
*基督顯光堂

頌主堂響2021年1月1號執埋。
基樂堂響2018年1月1號執埋。

## 西九龍教區

### 牧區
*諸聖座堂（粵語同英語崇拜）
*聖安德烈堂（英語同普通話崇拜）
*聖多馬堂
*基愛堂
*聖馬提亞堂
*青山聖彼得堂
*荊冕堂
*聖約瑟堂
*聖腓力堂
*基督顯現堂
*聖安堂

### 傳道區
*主愛堂

## 睇埋

*香港島教區
*東九龍教區
*西九龍教區
*香港宗教
*香港聖公會
*澳門聖公宗教堂一覽
*普世聖公宗

## 參考

## 出面網頁
*香港聖公會
**香港島教區
**東九龍教區
**西九龍教區
*香港（聖公會人在線）

類:香港聖公會
香港浸會大學北方話豁免試風波

**浸會大學北方話豁免試風波**（）係指香港浸會大學學生組織因普盟、學生會同浸大山神成員於2018年1月17號喺語文中心嘅佔領行動。副校長（教與學）周偉立等到場調停，並承諾喺23號出席學生會召開嘅群眾大會，參與對話。語文中心亦喺學生連番要求後最終出示咗北方話畢業資格豁免測試嘅評分凖則文件，一眾學生佔領語文中心八個鐘後散去。當中浸大學生會長劉子頎同中醫五年級學生陳樂行喺佔領行動期間用粗口鬧過教職員，結果俾校長錢大康勒令即時停學，引發更大嘅風波。

### 佔領語文中心
香港浸會大學（浸大）有普通話水平畢業「要求」，本科生要過到「要求」先畢得業。陳樂行喺2016年搵到四百幾個學生聯署公投。九成投票嘅反對必修普通話。其後科大照做，一樣大比數反對必修普通話。可惜，大學唔理學生。浸大推出嘅「豁免試」，足足七成學生「唔合格」。浸大學生喺2018年1月17日，上「語文中心」靜坐八個鐘，同職員鬥鬧。陳樂行話個試設計荒謬，擔心學生畢唔到業。

### 廣州實習恐嚇風波
冇耐，陳去廣東省中醫院實習，但喺1月23日畀《環球時報》開名鬧，中醫院收到幾百個恐嚇電話、訊息，例如「搵人嚟打（佢）」、「解剖」同「殺死佢」。中醫院同浸大先生講，擔心陳安全，要佢返香港。

第日，時任校長錢大康以「學生言行威脅、侮辱先生，阻佢哋做嘢」，要陳樂行同劉子頎（時任學生會長）停學。劉子頎同陳樂行再見記者，證實停學。不過大學「未審先判」惹嚟抨擊。

#### 學生聲援 停學撤銷
2018年1月26號，四百個浸大學生集會，聲援陳樂行同劉子頎。2月1日，校長錢大康通告所有師生，指學生輔導長與陳劉二人及語文中心同事會面後，決定延緩兩人的停學。

#### 紀律聆訊
2018年4月2號，陳樂行同劉子頎見記者，話喺3月29號收到聆訊結果：陳樂行罰停學八日同四十個鐘服務令；劉子頎停學一學期。佢哋話上訴。陳樂行話聆訊冇問案情，紀委偏聽，判決不公。

#### 普通話畢業要求取消
經歷多年爭議，香港浸會大學最終喺2025年9月宣布，25/26學年新入學嘅學生起，唔再需要通過普通話水平測試或者修讀普通話課程，先可以畢業。呢個決定，標誌住自2008年起實施嘅「普通話畢業門檻」正式取消。

作為抗議運動發起人之一，陳樂行形容此舉係「一個不完美嘅句號」。佢指出，好多學生早已經為此付出代價。
聶氏

**聶**係唐人姓氏，喺《百家姓》裏頭排第372位。

## 名人
*聶士成：大清將領
*聶榮臻：中華人民共和國元帥
莫氏

**莫**係唐人姓氏，喺《百家姓》裏頭排第168位。

## 名人
*莫登庸：越南莫朝開國君主
*莫華倫：香港男高音歌唱家
*莫文蔚：香港女藝人
*莫嘉傑：人稱「傑仔」、「正義哥」，香港親中派新鮮人
鷺江

**鷺江村**喺廣州南郊，亦寫**鷺岡**，舊底係番禺縣茭塘司鷺江堡下嘅一條村，大姓係莫、車。南便係大塘；北便係下渡村；東便拍住桂田村；西便傍住康樂村。1940年代，社會學家楊慶堃教授喺鷺江做調查研究，喇佢起咗個學術名叫**南景村**。

## 祠堂

## 攷
*莫恃桴《鷺江莫氏族譜》
*《民國時期社會調查叢編 （三編）》

類:海珠區自然村
納薩爾

**納薩爾**（；）係源自阿拉伯世界嘅人名，意思係幫手、保衛者、勝利噉解。

出名嘅人或事物可以係：

* 拉利納薩爾：美國奧運體操隊前隊醫。
* 瑪雅納薩爾：荷籍黎巴嫩裔健身模特、電視主播同企業家。
* 柏保路納薩爾：哥斯達黎加足球員。
* 薩馬爾納薩爾：約旦游水運動員。
* M. 納薩爾：印度男電影演員、監製。
* 拉杜安納薩爾：黎巴嫩血統嘅巴西作家。

## 攷
唐古拉站

**唐古拉站**係中華人民共和國西藏那曲安多縣嘅火車站，2006年7月1號啟用。佢係全世界海拔最高嘅火車站，海拔5068米。
拉薩站

**拉薩站**係中華人民共和國西藏拉薩市堆龍德慶區嘅火車站，2006年7月1號啟用。佢係青藏鐵路上最大嘅火車站。
北京南站

**北京南站**（；）係中華人民共和國北京嘅火車站，2008年8月1號啟用，喺豐臺區同東城區嘅交界，北靠南站幸福路；西靠開陽路；南靠涼水河；東靠北京南站路。

佢係北京其一主要車站，包括京滬鐵路、京津高速鐵路、京滬高速鐵路。

## 鐵路路線




類:東城區
類:豐臺區
北京北站

**北京北站**係中華人民共和國北京西城區嘅火車站，1906年啟用。佢係北京其中一個主要車站，包括京包鐵路、京通鐵路。
天津站

**天津站**係中華人民共和國天津河北區嘅火車站，1888年啟用。佢係天津其中一個主要車站，包括津山鐵路、京津城際鐵路、津秦客運專線。
天津西站

**天津西站**係中華人民共和國天津紅橋區嘅火車站，1910年啟用。佢係天津其中一個主要車站，包括京滬鐵路、京滬高速鐵路、京津城際鐵路、津秦客運專線、津保鐵路。
上海站

**上海站**係中華人民共和國上海靜安區嘅火車站，1987年啟用。佢係上海其中一個主要車站，包括京滬鐵路、滬昆鐵路、滬寧高速鐵路。

## 鐵路路線
上海虹橋站

**上海虹橋站**，簡稱**虹橋站**，係中華人民共和國上海閔行區嘅火車站，2010年啟用。佢係上海其中一個主要車站，包括京滬高速鐵路、滬寧高速鐵路、滬昆高速鐵路。
## 鐵路路線
北京站 (火車站)

**北京站**（；）係中國北京嘅火車站，1959年啟用，喺東城區北京站街之間。佢係北京其中一個主要車站。

## 鐵路路線
楓園下馬氏大宗祠

（注意「楓下」兩字有當地鄉下話讀音），堂號**金紫**，係廣東廣州嘅祠堂，喺黃埔區九佛街道楓園下街30號。明代始建，清康熙二年（1663）、乾隆乙酉年（1765)、光緒十一年（1885）、1999年、2007年重修。2011年列入蘿崗區登記保護文物。而家係楓下村老人活動中心。

## 建築
馬氏大宗祠坐南朝北，面闊三間16米， 深四進55米，佔地800平方。灰塑龍船脊，人字封火山牆，琉璃瓦，雕花封簷板。全祠每沓之間有天井同兩廊連接，兩廊四架捲棚頂。

頭門面闊三間16米，深兩間8.1米，十三架。門口兩邊有花崗石包台，牆有八仙同「水浸金山」圖形，上高掛陽刻嘅「馬氏大宗祠」匾，落款「乾隆歲次乙酉年」；門口兩邊對聯：「汴水家聲遠、扶風世澤長」。前後檐口各兩條石檐柱，蝦公樑，四步樑。第二沓面闊三間16米，深三間8.3米，十五架。前後檐口各兩條花崗石柱，中間4條木金柱。中堂面闊三間16米，深三間11.3米，十七架。前後檐口各兩條花崗石柱，中間4條木金柱，後金柱中間有屏風，掛「金紫堂」匾，名源自嶺南馬氏祖上二封金紫嘅典故。享堂面闊三間16米，深三間9.5米，十五架。花崗岩石柱躉，檐口兩條石柱，中間4條金柱承重。神位有楓園下遠祖至近祖神主牌，側邊掛平西王像。

## 史
嶺南馬氏四世祖地龍公，喺南宋末年由新會金紫街，遷入番禺縣鳳凰峒（即後來嘅楓園下村）落腳，成爲楓園廈房始祖。後來地龍公嘅七、八世孫同村民夾錢起祠堂，初時得兩沓，九、十世孫嗰時又起多兩沓。清康熙二年（1663年）同光緒十一年（1885年）大修；1998年修祠堂瓦面。2007年7月，享堂俾白蟻蛀到就來冧，楓下村委組咗個重修籌建組，聯合有關單位同部門、村民出錢重修成間祠堂。2011年12月15號列入咗蘿崗區登記保護文物名錄。

## 攷

馬
類:黃埔區
上海南站

**上海南站**係中國上海徐匯區嘅火車站，2006年啟用。佢係上海其中一個主要車站，包括滬昆鐵路上海南線。

類:徐匯區
末世街10號

《**末世街10號**》（***10 Cloverfield Lane***）係一部2016年嘅美國心理驚悚電影，由丹卓登堡執導。主演係Mary Elizabeth Winstead、尊古曼、John Gallagher Jr.。套片係「末世凶煞系列」嘅第二部，2008年《末世凶煞》嘅精神續集。

## 演員
* 尊古曼 飾 Howard Stambler
* Mary Elizabeth Winstead 飾 Michelle
* John Gallagher Jr. 飾 Emmett DeWitt
* 畢列谷巴 飾 Ben（聲演）
末世凶煞

《**末世凶煞**》（***Cloverfield***）係一部2008年嘅美國偽紀錄片怪獸電影，由Matt Reeves執導。呢套片係「末世凶煞系列」嘅第一部電影，之後係2016年嘅《末世街10號》。

## 演員
* Michael Stahl-David 飾 Robert "Rob" Hawkins
* TJ米勒 飾 Hudson "Hud" Platt
* Jessica Lucas 飾 Lily Ford
* Odette Yustman 飾 Elizabeth "Beth" McIntyre
* Lizzy Caplan 飾 Marlena Diamond
公元前10000年

《**公元前10000年**》（***10,000 BC***）係一部2008年嘅美國冒險電影，由羅倫艾默烈治執導。主演係Steven Strait、Camilla Belle。故事設定喺史前時代。

## 演員
* Steven Strait 飾 D'Leh
* Camilla Belle 飾 Evolet
* Cliff Curtis 飾 Tic'Tic
* Joel Virgel 飾 Nakudu
SU

**SU**或**su**或**Su**或**sU**可以係：

*蘇丹文：語言代碼 SU
*蘇聯：國家代碼 SU，相關域名 .su
*學生會（）嘅簡稱
*西雅圖大學嘅簡稱
*su (Unix)：喺類Unix系統攞管理員（）權限嘅文字用家介面命令
*俄羅斯航空嘅IATA代碼
*日文字す／ス嘅讀音
極黑勢力

《**極黑勢力**》（***Black Mass***）係一部2015年嘅美國傳記犯罪電影，由史葛古巴執導，改編同埋Gerard O'Neill嘅2001年書籍《*Black Mass: The True Story of an Unholy Alliance Between the FBI and the Irish Mob*》。主演係尊尼特普、祖爾艾哲頓、班尼狄甘巴貝治。

## 演員
* 尊尼特普 飾 
* 祖爾艾哲頓 飾 
* 班尼狄甘巴貝治 飾 
* Rory Cochrane 飾 
* Kevin Bacon 飾 Charles McGuire
聖雅各福群會

**聖雅各福群會**（**St. James' Settlement**）係香港一間慈善機構，總部喺灣仔石水渠街。聖雅各福群會現時係香港公益金受惠成員之一，接近五成經費來自社會福利署。

## 歷史
聖雅各福群會由聖公會何明華會督同啲熱心人士喺1949年創辦，最初名叫「聖雅各兒童會」，喺石水渠街北帝廟嘅一個偏廳開始推行兒童工作。1963年喺堅尼地道建成6層高會所（稱為「舊大廈」），服務漸趨多元化，由兒童同青少年服務拓展至長者同埋復康服務。1987年位於石水渠街嘅總會落成啟用。1990年開辦現時稱為「中西區長者地區中心」嘅首個灣仔區以外服務單位，其後陸續發展其他新服務單位，主要分佈港島北岸，由西環至柴灣，共有廿幾個單位，為唔同地區人士提供服務。

## 組織結構

### 執行委員會（2016-17年度）

## 參考

## 出面網頁
* 聖雅各福群會
伊犁河

**伊犁河**係中國新疆同哈薩克嘅一條河，起源自天山，流入巴爾喀什湖，長1439公里。
塔里木河

**塔里木河**係中國新疆嘅一條河，起源自崑崙山脈，流入塔里木盆地，長2030公里。
渭河

**渭河**，又叫**渭水**，係中國黃河嘅一條支流，起源自甘肅渭源，喺陝西潼關流入黃河，長818公里。
千言勿語

《**千言勿語**》（***A Thousand Words***）係一部2012年嘅美國喜劇電影，由Brian Robbins執導。主演係愛迪梅菲。

## 演員
* 愛迪梅菲 飾 Jack McCall
* 嘉莉華盛頓 飾 Caroline McCall
* Clark Duke 飾 Aaron Wiseberger
* Cliff Curtis 飾 Dr. Sinja
* Allison Janney 飾 Samantha Davis
涇河

**涇河**，又叫**涇水**，係中國黃河渭河嘅一條支流，起源自寧夏涇源，喺陝西西安流入渭河，長455公里。
濟水

**濟水**，又叫**兗水**，係中國嘅一條河，舊時起源自河南濟源，最後自己流入渤海，自大清咸豐年間，黃河改經濟水入海，濟水就變成黃河嘅一部份。
香港道教聯合會

**香港道教聯合會**喺1961年6月成立，係香港六大宗教團體之一，而家嘅主席係梁德華。1967年，政府批准呢間會註冊為有限責任法團，並特准免用「有限」字樣。當時，臨時會址曾設喺圓玄學院。

喺主席梁德華嘅帶領下，香港道教聯合會政治上一般為被視為親中派，佢哋不時會公開支持一啲香港政府嘅施政同埋北京對港政策。

## 會屬學校
* 香港道教聯合會圓玄學院第一中學
* 香港道教聯合會鄧顯紀念中學
* 香港道教聯合會青松中學
* 香港道教聯合會圓玄學院第二中學
* 香港道教聯合會圓玄學院第三中學

* 香港道教聯合會圓玄學院石圍角小學
* 香港道教聯合會雲泉學校
* 香港道教聯合會雲泉吳禮和紀念學校
* 香港道教聯合會純陽小學
* 香港道教聯合會圓玄學院陳呂重德紀念學校

* 香港道教聯合會圓玄幼稚園（石圍角）
* 香港道教聯合會圓玄幼稚園（富善邨）
* 香港道教聯合會圓玄幼稚園（平田邨）
* 香港道教聯合會圓玄幼稚園（東頭邨）
* 香港道教聯合會圓玄幼稚園（天逸邨）
* 香港道教聯合會飛雁幼稚園

## 參考


## 出面網頁
* 香港道教聯合會網站
12壯士

《**12壯士**》（***12 Strong***，又或者叫***12 Strong: The Declassified True Story of the Horse Soldiers***）係一部2018年嘅美國戰爭電影，由做導演，同編劇，改編嘅非虛構書籍《Horse Soldiers》。主演係基斯咸士禾夫、米高沙朗。

## 演員
* 基斯咸士禾夫 飾演 Mitch Nelson
* 米高沙朗 飾演 Hal Spencer
*  飾演 Sam Diller
*  飾演 
*  飾演 Ben Milo
法文水準測試

**法文水準測試**（又譯「**法文水平測試**」或「**法語水平測試**」；，簡稱**TÉF**或**TEF**）係一項由巴黎工商會喺1998年創立嘅法文語言能力測試，通常淨係俾母語唔係法文嘅人士參加。成績以歐洲通用嘅語言能力量表來表示，有效期係兩年。

法文水準測試包括五個組成部份：聽力、口語表述、閱讀理解、詞彙同文法以及寫作。

根據唔同需要，法文水準測試主要有以下四種：
*申請入讀法國高等院校嘅測試；
*申請法國國籍嘅測試；
*申請加拿大國籍或者楓葉卡嘅測試（TÉF Canada）；
*申請移民魁北克嘅測試（TÉFAQ）。
唔同嘅考試，必考同選考嘅部份亦不盡相同。

## 註解同參考
### 參考


類:語言測試類:法文
2018年愛爾蘭憲法公投

**2018年愛爾蘭憲法公投**喺2018年5月25號舉行，呢次公投會就憲法修正案進行表決。

結果有66.4%選票支持廢除禁止墮胎嘅憲法條文。

## 背景
將墮胎定為刑事罪嘅做法最早源於英治時期嘅《1861年侵害人身罪法案》。該法案第58同59條規定：以任何方式終止自己嘅妊娠，或者向他人提供終止妊娠嘅藥物，都係刑事罪行。1983年，喺保守派組織「生命權修憲運動」（Pro-Life Amendment Campaign）嘅大力推動下，愛爾蘭選民通過全民公投通過徂「保護母體內之胎兒之生命權」嘅《第八修正案》，以憲法修正案嘅形式確定徂墮胎嘅非法性。

而家愛爾蘭於大部分嘅情況，包括胎兒畸形同埋因姦成孕之類，都唔會批准墮胎，只有響孕婦生命受到威脅嗰陣，先可以做手術放棄懷孕。搞到當地有數以千計嘅女人會到外國又或者上網買藥響屋企墮胎。

愛爾蘭總理利奧·華拉德卡形容，今次公投係困難嘅決定，因為事件存在灰色地帶，要攞到孕婦同埋未出生胎兒嘅權利。而執政黨亦都會草擬立法條文，建議放寬針對懷孕唔夠12個星期就墮胎嘅相關規定。。

## 公投問題
今次公投嘅目的係廢除《第八修正案》，並且修正《愛爾蘭共和國憲法》第四十條第三節。經過下議院辯論通過，提交全民公投嘅修正條文如下：愛爾蘭蓋爾文版本係：
***Féadfar socrú a dhéanamh le dlí chun foirceannadh toirchis a rialáil.***

英文版本係：
***Provision may be made by law for the regulation of termination of pregnancy.***

譯成中文嘅意思係：
***法律可制訂條文，以規範終結妊娠之事宜。***

## 參考資料

類:愛爾蘭公投
類:2018年公投
萬惡金錢

《**萬惡金錢**》（***All the Money in the World***）係一部2017年嘅犯罪驚悚電影，由列尼史葛執導，改編嘅1995年書籍《*Painfully Rich: The Outrageous Fortunes and Misfortunes of the Heirs of J. Paul Getty*》。主演係米雪威廉絲、基斯杜化龐馬、麥克華堡。

## 演員
* 米雪威廉絲 飾 Gail Harris
* 基斯杜化龐馬 飾 
* 麥克華堡 飾 Fletcher Chase
* Charlie Plummer 飾 
* Romain Duris 飾 Cinquanta
茅侃侃

**茅侃侃**（；）係中國大陸嘅企業家，北京人，創辦過Majoy。

## 生平
茅侃侃喺1983年5月25號喺北京出世，6歲嗰時阿爸攞咗部進口Apple機而學識咗程序同軟件等電腦系統，令佢好快成為位電腦高手。12歲時重識點樣裝卸軟件，14歲時喺《大眾軟件》等雜誌發佈咗好多篇文章，重自己設計同開發軟件，15歲時喺瀛海威時空論壇成為最後生嘅論壇版主。

2000年因為高一地理會考肥佬而兩次退學，但退學後重攞咗微軟MCP、MCSE同埋MCDBA呢三項認證。喺嗰時嚟講，成個亞洲凈得兩位18歲以下嘅人成功攞到微軟嗰三項認證，過咗半年又搞掂埋華爾街英文嘅學習。期間重轉咗好多工同成立咗兼公司同創辦咗個Linux技術網站，但因為佢成日鬧客戶而最後食西北風。

茅侃侃從2004年開始轉向網遊界發展，佢最先決定開間Majoy公司搞真人實景嘅遊戲項，令佢嘅身份好快俾媒體關注，重喺2006年5月同李想、戴志康、高燃一齊喺CCTV-2嘅《對話》節目出鏡，成為一時佳話，後嚟嗰四位俾北京民眾話成「京城四少」。不過花無百日紅，茅侃侃喺同年底因為將佢自己產品定價成（CNY￥388／2個鐘）而俾公司嘅營銷部同市場部質疑，連定價問題都拗餐飽，最後搞到Majoy公司出現炒魷潮。離開Majoy之後，佢刪走嗮之前喺微博發佈過嘅文章，而另外寫咗兩篇嘢講述自己從高中退學之後到成億身家嘅轉變過程。

隨後佢喺智能電話出現之後，又去到「哪兒堵」嘅交通APP做生意，不過佢因為成日唔係去咖啡舖就係卡拉OK、夜總會呢啲地方，令APP嘅生意一落千丈。雖然2013年轉到鳴鶴鳴和文化傳媒搞網遊電視業，第一年攢咗成1400萬蚊，但第二年因為同拍檔公司撻Q而倒米。喺2015年9月30號又去到上市公司——萬家文化，一齊成立「萬家電競」嘅合資公司，但係到2017年9至11月，公司因為爆出成千萬蚊嘅債務同埋猛咁拖糧，令茅侃侃陷入山窮水盡嘅地步。最後公司破產。

## 死
2018年1月24號，茅侃侃喺北京海淀區住所開煤氣自殺死咗，終年34歲。

## 註

## 攷
* 
* 
* 
* 新浪-侃侃走了 祥源文化是不是应该付出代价

侃侃
類:北京人

類:自殺者
艷屍案中案

《**艷屍案中案**》（***The Black Dahlia***）係一部2006年法國、美國合作嘅新黑色犯罪驚悚電影，由白賴仁狄龐馬執導，改編嘅英文同名小說《**》。主演係佐斯夏利、施嘉莉祖安遜、Aaron Eckhart、希拉莉絲韻。

## 演員
* 佐斯夏利 飾 Dwight 'Bucky' Bleichert
* 施嘉莉祖安遜 飾 Katherine 'Kay' Lake
* Aaron Eckhart 飾 Lee Blanchard
* 希拉莉絲韻 飾 Madeleine Linscott
* Mia Kirshner 飾
孖Gun雙雄

《**孖Gun雙雄**》（***2 Guns***）係一部2013年嘅美國喜劇動作電影，由Baltasar Kormákur執導，改編同埋Mateus Santolouco嘅英文同名漫畫。主演係丹素華盛頓、麥克華堡。

## 演員
* 丹素華盛頓 飾 美國緝毒局特別探員Robert "Bobby" Trench
* 麥克華堡 飾 美國海軍Michael "Stig" Stigman
* Paula Patton 飾 Deb Rees
* 標柏斯頓 飾 Earl
* 占士馬史頓 飾 Harold Quince
第12屆塞浦路斯總統選舉

**第12屆塞浦路斯總統選舉**響2018年1月28號舉行，如果冇人攞到過半數選票贏出，就要響2月4號舉行第二輪投票。

## 候選人
呢次總統選舉有六個候選人。

## 結果
### 第一輪投票
塞浦路斯民主大會黨候選人、現任總統阿納斯塔夏季斯攞到三成五點五嘅選票排第一。攞到共產主義政黨勞動人民進步黨支持嘅獨立候選人馬拉斯就攞到三成左右選票排第二，阿納斯塔夏季斯同馬拉斯將會進入2月4號嘅第二輪投票對決。

而前總統帕帕佐普洛斯嘅仔響首輪投票攞到兩成七左右嘅選票，唔能夠進入第二輪投票。

## 攷

12
類:2018年選舉
樂天世界

**樂天世界**（）係南韓一主題樂園，喺首爾最大係佢，亦號稱係世界最大嘅室內主題樂園。樂園室內部份嘅「探險世界」有4層，入面有溜冰場同埋海盜船、咖啡杯等等機動遊戲，夜晚重有激光表演。室外部份嘅「魔幻島」主建築係一座有歐洲色彩嘅城堡，亦有過山車、跳樓機、人肉洗衣機等等機動遊戲。

南韓電視劇《天國的階梯》喺樂園入面嘅旋轉木馬攞過景。

## 地址
首爾松坡區蠶室洞40-1

## 交通
* 首爾地下鐵：首爾地下鐵2號綫蠶室站（216）3或4號出口

## 週邊
樂天世界附近有樂天世界大廈、 樂天世界購物中心等等設施，堪稱係樂天集團嘅小王國。

## 出面網頁

* 
* 樂天世界(롯데월드) | 韓國觀光公社 
* 365天都開心的主題樂園—樂天世界| 韓國觀光公社 
* 樂天世界- 首爾旅遊| ULifestyle Travel 

類:主題公園‏‎
類:南韓旅遊
類:首爾
迫良持槍

《**迫良持槍**》（***30 Minutes or Less***）係一部2011年嘅美國黑色幽默電影，由魯賓費利沙執導。主演係謝西艾辛堡、丹尼麥碧、Aziz Ansari、Nick Swardson。

## 演員
* 謝西艾辛堡 飾 Nick Davis
* 丹尼麥碧 飾 Dwayne "King Dwayne" Mikowlski
* Aziz Ansari 飾 Chet Flanning
* Nick Swardson 飾 Travis Cord
* Dilshad Vadsaria 飾 Kate Flanning
8里公路

《**8里公路**》（***8 Mile***）係一部2002年美國hip hop電影，由寇蒂斯韓遜執導。主演係Eminem、Mekhi Phifer、Brittany Murphy、米高沙朗、金碧辛嘉。

## 演員
* Eminem 飾 Jimmy "B-Rabbit" Smith, Jr.
* Mekhi Phifer 飾 Future
* Brittany Murphy 飾 Alex Latourno
* 金碧辛嘉 飾 Stephanie
* 米高沙朗 飾 Greg Buehl
不得鳥小姐

《**不得鳥小姐**》（***Lady Bird***）係一部2017年嘅美國喜劇電影，由Greta Gerwig執導。主演係茜爾莎羅倫。

## 演員
* 茜爾莎羅倫 飾 Christine "Lady Bird" McPherson
* Laurie Metcalf 飾 Marion McPherson
* Tracy Letts 飾 Larry McPherson
* 路卡斯赫積斯 飾 Danny O'Neill
* 添密菲沙洛米 飾 Kyle Scheible
復興

**復興**（）係指一度衰落嘅嘢再次攞返個勢嘅現象。

## 概要
復興係話一啲團體或者勢力因爲某啲問題而失去咗個勢，然後諸如市鎮村等地域、群體回復咗機能，返到以前嘅狀態，又或者指呢啲群體（社會）所用嘅手法。

一般來講，係個社會由於地震、水災、大規模火災等嚴重災害，以及戰爭（紛爭等）呢啲而受損害，先會求復興嘅。

人群依存喺社會，又靠參加社會來生活，所以復興可以以自上而下嘅形態進行，從社會系統嘅回復到個人生活噉。喺呢個過程中，亦有自下而上嘅做法，譬如生活窮嘅狀況下對個人嘅支援。復興嘅目標係社會機能全體回復，所以呢雙方嘅呼應都係必要嘅。

例如，喺災害中搞嘅粥廠呢種市民活動。呢個係以相互扶助爲形態嘅自下而上型嘅支援，係復興一種。另外一邊，環繞臨時房屋，會有電力、水道、燃氣供給呢啲生活基礎設施嘅整備，呢種自上而下型嘅復興係以家庭爲單位嘅社會回復，更進一步會有通信、交通、仲有行政呢啲社會基礎嘅回復，呢啲活動會喺自上而下型復興嘅初期階段搞。

唔係災害，而係由於經濟衰退，亦會求復興。例如一個地方社會嘅人口過疏化、高齡化引起咗問題，令地域經濟、地方社羣衰退，又或者進一步因爲呢啲原因而加速衰退。地域振興噉樣嘅活動，會對有衰退傾向嘅地域設置啲搞作或者搞基建，又或者係整備好產業基礎噉樣嘅活動。

另外，文化上亦會求復興。例如過去因爲絕後而自然消滅嘅文化形態，因爲冇後繼者，只有過去嘅文獻、資料呢啲殘片信息，因而唔存在繼承性，冇作爲文化財產嘅價值。呢個單純係因爲啲信息冇咗實體。要復興呢個文化，就要復原返有形嘅文化遺產，然後要培育後繼者去實際使用作爲無形文化財產嘅技術。至於完全消滅嘅文化形態要復興係要相當嘅花費，但若果有少數後繼者現存，噉從呢啲後繼者度收集信息，然後去育成班後繼者就得。

## 復興嘅形態
復興可以見到有各樣形態、樣式。

### 災害
喺災害中，社會同人都失去咗好多財產。攞返呢啲，入手啲新嘢就係復興。噉樣嘅災害中，人命好易失去，失去條命就返唔到來。但呢啲人嘅遺族去照顧佢哋嘅心痛係得嘅，所以喺復興時亦會對受災者做心理護理。

啲救援物資從週邊地域輸送入受災地域，會搞受災者嘅物質支援。噉嘅場合下輸送會撞到瓶頸，無論大抽嘢定細件輸送，都會令個配送變得繁雜，救援物資抵達目的地前，都會令個重建發生混亂。未送達嘅救援物資會出啲問題，比如食品有保質期限，就算係舊衫亦會出啲問題。呢啲會受損嘅救援物資，爲咗保管佢哋，會佔用倉庫，要使啲處置費用來處理。受災地域有時會畀稱呼做「次生災害」嘅事襲擊，另外亦有情況，除咗企業發送嘅大宗、容易分配到各點嘅救援物資外，其他物資都斷貨。對受災地域嘅一般援助，金錢實在過物資。行政上嘅援助亦從物資轉向金錢。例如，日本基於被災者生活再建支援法去畀支援金，對私有財產做啲行政上嘅金錢援助，喺日本係劃時期嘅制度。

復興返受災地域，係包含埋將生活喺嗰度嘅人恢復以前嘅生活。當中產業嘅回復係必要嘅，但觀光等行業有個災害再來嘅懸念，另一方面又有煽動不安嘅風評被害，產生觀光客隻腳走遠嘅問題。即使係其他嘅產業領域，亦有因爲受災地域啲不安要素而出啲影響商業投資嘅事，但逆向嘅因爲同情而引來商業投資從而活化當地嘅事亦都存在。

另一方面，有事前復興嘅考慮，喺都市計劃同實際嘅都市建造（社區營造）階段中，會將復興機制預先擺入都市構造。將災害損失抑制喺最少限度，爲此而做嘅減災（防災營造）工作，佢考量嘅有個外擴領域，必須考慮到預想個災害發生時會損失啲咩嘢、需要啲咩照顧、實施時又要點做，呢啲用意都要考慮到，然後喺實際中備好呢啲嘢。

### 戰爭
喺戰爭中，會有好大嘅經濟上、人民嘅資產損失，另外由於戰爭而荒廢嘅地域，喺復興時會有未爆炮彈同喺社會殘留嘅兵器，又有紛爭時啲童兵等社會問題，成咗山噉積住喺度。呢啲噉嘅問題要一一來解決。

另外政治形態喺戰爭時下同平時會有非常之大嘅差別，政治形態平常化係戰後復興嘅一大課題，並且通過外交修復同他國嘅關係亦係必要嘅。當中爲咗唔喺未來留低遺恨，會搞啲來往交易，促進俘虜交換噉樣嘅活動。

### 經濟
經濟嘅復興，要從產業恢復到物流同交易嘅活性化，另外仲要充分恢復僱用同投資，令呢啲嘢都興旺起身。雖則要求擺脫唔景氣，但另一方面煽動過剩嘅投資，會導致泡沫經濟，從而陷入唔安定嘅狀態，更加令經濟生展出唔健全嘅方面，爲此爲咗保住經濟週期穩健，啲嘢要做適當嘅加減。

特需景氣所見到嘅上揚效果只係一時嘅，由於呢種經濟上漲只係暫時嘅，喺呢個浮華嘅好景氣期間要向「下一個經濟戰略」進發，及早搞啲活動先至好。

### 文化
俗話稱呼做文化恢復、文化再興。有啲手工藝喺過去由於落後於時代而捨棄，但喺後來見到佢有文化價值；又比如傳統舞蹈呢種屬高雅文化嘅嘢，由於佢遠離大衆，從而一般人都難得一見，結果就衰退咗；喺呢啲領域，有數唔清嘅文化因爲噉而失去。

另外仲有少數民族嘅民族文化，會由於畀其他勢力吸收而衰退，呢陣時若果有民族認同，勃興起民族主義，就會執行起文化復興。

喺過去失傳嘅技術亦會因後來嘅評價而攞到復興嘅機會。

## 參攷書
*

## 睇埋
*災害（地震／水害／火災／行雷）
**停電、斷水
**災害復舊
**地域防災：地域防災計劃
*戰爭／紛爭
**戰災、戰死（人員損失）
**休戰、停戰、休戰協定、和平條約
**聯合國維持和平部隊（國際維和部隊）
*文化
**文藝復興
**
**復原

類:災禍
類:文化
類:經濟
類:社會問題
類:慈善
復興 (搞清楚)

**復興**（）除咗指講開嘅復興外，仲可以係：
*復興區，多處
*復興鄉，多處
*復興鎮，多處
*復興街道，中國重慶城口嘅街道
*復興村，多處
*復興路，多處
*復興島，上海黃浦江嘅島
*復興 (清朝)，清朝人，做過工部尚書
*復興號，臺灣鐵路嘅客車
*復興航空，臺灣嘅航空公司
*復興廣播電臺，臺灣嘅國營電臺
*復興廳，2011年東日本地震後，日本政府設嘅中央機構
**復興特別稅，日本嘅稅種
**復興廳設置法，日本法律
**復興局，復興廳嘅地方機構
**復興大臣，復興廳嘅官職
*復興小學校，日本關東地震後設嘅一系列小學嘅總稱
*復興站，北朝鮮平壤地鐵千里馬線嘅站
*復興崗站，臺北捷運淡水信義線嘅站
*香港復興會，香港本土派組織
*忠孝復興站，臺北捷運文湖線同板南線嘅站
*臺北市立復興高級中學
*臺南市立復興國民中學
*宜蘭縣立復興國民中學
*非洲復興像，塞內加爾嘅雕像
*文藝復興，西方世界對古希臘羅馬文明嘅復興運動
**北方文藝復興，意大利之外嘅文藝復興運動
*漢服運動，漢服復興運動
*反宗教改革，又叫公教復興
*建武新政，又叫建武復興
復興村

**復興村**（）可以指以下地方：
*吉林省吉林市蛟河嘅村，請睇《新站鎮》
*福建連江嘅村，請睇《南竿鄉》
*臺灣
**屏東嘅村，請睇《長治鄉》
**宜蘭嘅村，請睇《壯圍鄉》
鳳凰渡假村

（）係南韓江原特別自治道平昌代表性嘅綜合渡假村，離首都首爾約莫1個鐘頭50分鐘車程，有21條包括有國際滑雪聯盟認證嘅滑雪道、酒店、哥爾夫球場、室外泳池等等設施，最高點白朗峯有海拔1,050公尺。

唔少南韓電視節目，好似電視劇《藍色生死戀Ⅱ》同綜合節目《我們結婚了》等等都喺爾處攞過景。

爾處預計舉辦2018年冬季奧林匹克運動會嘅滑雪板賽事。

## 地址
江原特別自治道平昌郡蓬坪面泰岐路174

## 攷
* 2018冬季奧運都市，平昌 | 韓國觀光公社

## 出面網頁
*     
* 鳳凰島平昌滑雪場(휘닉스 스노우파크) | 韓國觀光公社 
* 鳳凰城滑雪場 | Phoenix Park | 韓國滑雪場 
* 鳳凰公園滑雪度假村 - 江原道旅遊 | ULifestyle Travel 

類:江原特別自治道
類:南韓旅遊
容小意

**容小意**（Yung Siu Yee，），原名**容金枝**，籍貫廣東中山縣，家姐容玉意亦係歌劇同電影演員，姊妹倆擅長舞蹈，係歌舞劇團嘅演員，1941年開始參演香港電影《紫霞杯》，之後多演刁蠻閨秀或者妖艷婦人。1941年同演員導演李清結婚，有一仔（李雄）兩女（李愛齡、李愛蓮）。

1974年3月17號凌晨3點喺瑪麗醫院因白血球過多症逝世，享年55歲。1974年3月19號喺九龍殯儀館舉行喪禮，遺體下葬九龍長沙灣天主教墳場。

## 演出電影作品（138部）
* 迷樓金鳳（1952年）飾 江上雲
* 千萬人家（1953年）飾 程仲蓮
* 借新娘（1958年）飾 阿玉
* 錢（1959年）飾 露
* 雞鳴狗盜（1960年）飾 韓小茹
* 香港一婦人（1964年）飾 孔麗珊

## 參考
* 1974年3月19號，星期二，香港《大公報》，第三版。
* 1974年3月21號，星期四，香港《大公報》，第五版。

## 出面網頁

小意
銅鑼灣岳王古廟

**岳王古廟**，係香港唯一奉祀岳飛為主神嘅廟宇，喺銅鑼灣東部嘅電氣道。

岳王古廟喺第二次世界大戰之前已經有，嗰時係起喺路邊一座高台之上嘅，後嚟由於該區開始發展同埋起馬路，先至喺路邊建築石墻維護古廟，再加建門樓加以關欄，因為太過趕急起，又冇加以設計，起成一座西式化嘅三合土門樓同埋鐵閘，用花崗石砌嘅圍牆亦似花園別墅嘅圍牆。

1980年代尾，銅鑼灣警區未同北角警區合併之前，岳王古廟附近係前銅鑼灣警署同埋銅鑼灣街市，好多警務人員都信奉精忠報國嘅岳武穆，每到岳王神誕，都會去到廟中賀誕拜神裝香。

## 睇埋
* 岳王廟

## 參考
* 《香港廟趣》，魯金著，第15-16頁，「銅鑼灣岳王古廟」，次文化堂，ISBN 978-962-7420-88-3
三山國王廟 (平山)

**三山國王廟**係一座香港三級歷史建築，喺九龍平山嘅坪石邨側邊，近觀塘道。廟中供奉嘅三山國王，係廣東揭陽嘅3位山神。亦有傳說話三山國王本來係山賊，盤據潮州境內嘅3座山頭（獨山、明山 、巾山），專門劫富濟貧，之後被朝廷降伏咗，然後封咗做將軍，死後更被追封做咗國王。

## 歷史
三山國王廟係喺1800年左右（清朝嘉慶初年）起嘅，由坪石村同埋河瀝背村村民合資起，間廟宇嘅位址嗰時係喺海旁。1946年呢座廟曾經擴建，改成為而家嘅面貌，廟前石額上刻有「三山國王」四個字，門旁對聯就寫着：「跡著潮州，凜凜威風扶宋主；靈昭坪石，巍巍廟貌鎮山河。」每到每年農曆二月十五嘅三山國王誕，都會非常熱鬧。

## 交通

## 註

## 參考
* 《廣東通志》 
* 《潮州府志》

## 睇埋

* 南丫島榕樹灣國王宮
* 大嶼山深石村三山國王廟

類:觀塘區
白文彪

**白文彪**（），原名**招鴻福**，香港移民。喺1940年代香港重光之後，開始從事粵劇藝術工作。後尾加入香港嘅電視台。

白文彪喺香港重光之後，從事粵劇藝術工作。1950年代加入電影圈，任編劇同副導演，曾經同導演李翰祥拍攝多部經典名劇。

之後佢加盟無綫電視，曾經同周潤發、汪明荃、鄭裕玲等影視红星合作，出演《家變》、《奮鬥》、《倚天屠龍記》、《網中人》、《射鵰英雄傳》等多部經典劇集。

佢喺1980年代中英談判期間移民美國。2007年8月2號凌晨四點喺紐約曼克頓聖雲仙醫院病逝。

## 電影
### 製片（2部）
* 枕邊驚魂（1963年）
* 假妻（1964年）

### 副導演（12部）
* 仙女牧羊（1958年）
* 六月雪（1959年）
* 奇女薛一娘（1962年）
* 梨渦一笑九重冤（1962年）
* 戲迷奇遇記（1962年）
* 女人世界（1963年）
* 清官斬孝女（1963年）
* 雌虎鬧京華（上集）（1963年）
* 雌虎鬧京華（下集）（1963年）
* 太極門（1968年）
* 月夜琴挑（1968年）

### 場記（6部）
* 平步青雲（大結局）（1959年）
* 三司會審殺姑案（1959年）
* 平步青雲（上集）（1959年）
* 斬柴仔封王（1962年）
* 千手神拳（上集）（1965年）
* 千手神拳（下集）（1965年）

### 策劃（1部）
* 風塵客（1968年）

### 演員（121部）
* 南北鴛鴦俠（1963年）... 文太守
* 倚天屠龍記（1963年）... 都大錦
* 情俠情仇（1964年）... 馬振聲

## 電視劇演出
* 《晉文公傳奇》（1989年）飾 楚侯
* 《蓋世豪俠》（1989年）飾 大理國五龍廟掌門
* 《太平天國》（1988年）飾 蒙得恩
* 《誓不低頭》（1988年）飾 林有根
* 《書劍恩仇錄》（1987年）飾 木卓倫
* 《鹿鼎記》（1984年）飾 徐天川
* 《笑傲江湖》（1984年）飾 方證
* 《天師執位》（1983年）飾 司徒鎮業
* 《射鵰英雄傳》（1983年）飾 梁子翁
* 《萬水千山總是情》（1982年）飾 吉田
* 《天龍八部》（1982年）飾 丐幫傳功長老
* 《英雄出少年》（1981年）
* 《執到寶》（1980年）飾 姜太公
* 《親情》（1980年）
* 《輪流傳》（1980年）飾 解元禮
* 《上海灘龍虎鬥》（1980年）飾 葉秋盈之父
* 《網中人》（1979年）飾 周老六
* 《楚留香》（1979年）飾 高冠忠
* 《倚天屠龍記》（1978年）飾 殷天正
* 《陸小鳳之武當之戰》（1978年）飾 獨孤美
* 《奮鬥》（1978年）飾 莫牛
* 《家變》（1977年）飾 洛輝
* 《陸小鳳》（1976年）飾 馬行空

## 參考
* 香港影视明星白文彪纽约病逝
第20屆芬蘭總統選舉

**第20屆芬蘭總統選舉**響2018年1月28號舉行。

尼尼斯托成為芬蘭自1994年改做直接選舉，單選區絕對多數制（兩輪投票制），第一個贏出首輪投票嘅總統。

## 結果
首輪投票結果係現任總統尼尼斯托攞到超過六成二選票，成功連任，唔使進行第二輪投票。

## 民意調查
選前民意調查話，尼尼斯托可以響首輪投票攞到五成一到六成三選票過半選票，極有可能唔使搞第二輪投票。

## 分析
### 選前
分析家相信，芬蘭選民認為六十九歲嘅尼尼斯托係最安全嘅選擇。響佢任內，芬蘭同歐盟同埋北約關係進一步發展，但係又冇引起俄羅斯不滿。尼尼斯托原本係屬於保守派芬蘭民族聯合黨，但係呢次以獨立身分爭取連任。

## 攷

20
類:2018年選舉
氫氧化鈣

**氫氧化鈣**，別名**熟石灰**，水溶液又叫**石灰水**，係一種化合物，化學式係Ca(OH)_2，微溶於水，佢係鹼性。

## 製備
將水撈氧化鈣（生石灰），就可以整做氫氧化鈣（熟石灰）。

CaO + H2O-> Ca(OH)2

佢係放熱反應，實驗嗰陣應該要小心啲。

同埋，喺碳化鈣同水反應出乙炔嘅同時，都會産出副產物「氫氧化鈣」。

CaC_2 + 2H_2O-> C_2H_2 + Ca(OH)_2

## 反應
氫氧化鈣可以同酸性物質做中和反應。例如同鹽酸發生反應，變成出氯化鈣和水。Ca(OH)_2 + 2HCl-> CaCl_2 + 2H2O

另外，佢可以測試二氧化碳、二氧化硫等氣體，產生不溶於水既鈣鹽(分別係碳酸鈣同埋亞硫酸鈣)，顔色都會變成乳白色。Ca(OH)_2 + CO_2-> CaCO_3 + H_2OCa(OH)_2 + SO_2-> CaS + 2H_2O

如果加入過量嘅二氧化碳，就會變成碳酸氫鈣，顏色都會變番透明。CaCO_3 + H_2O + CO_2-> Ca(HCO_3)_2
## 參考
氧化鈣

**氧化鈣**，即係**生石灰**，係種化合物，化學式係CaO，呈鹼性。

## 點整
將碳酸鈣加熱，就可以整氧化鈣。

CaCO3 ->[{Δ}] CaO + CO2

## 反應
將氧化鈣溶喺水入邊，會出氫氧化鈣。呢個反應係高度放熱嘅，所以好危險。

CaO + H2O -> Ca(OH)2

由於氧化鈣都係鹼性嘅，所以可以同酸反應，產生鹽同水。例如氧化鈣會同鹽酸反應，出水同氯化鈣：

CaO + 2HCl -> CaCl2 + H2O
氯化鈣

**氯化鈣**係種化合物，化學式係CaCl2，可以用嚟整防潮珠。

## 點整
氯化鈣係鈣嘅鹽酸鹽，所以可以由氫氧化鈣同鹽酸嘅中和反應中得到。

亦可以由碳酸鈣等鈣鹽同鹽酸嘅反應得到。如下：

CaCO3 (l) + 2 HCl(aq) ->  CaCl2(aq) + CO2(g) + H2O (l)

## 反應
渠可以發生置換反應。

3CaCl2(aq) + 2K3PO4(aq) -> Ca3(PO4)2(s) + 6KCl (aq)

## 攷
碳化鈣

**碳化鈣**，即係**電石**，係種化合物，化學式係CaC2，可以用嚟整乙炔（電石氣）。

人類用佢嚟做好多嘢，例如催熟生果，做電石燈等。佢遇到水好易着火，會出氫氧化鈣同埋乙炔。

## 點整
可以將生石灰溝埋碳，喺電爐入面加熱到大約二千度就得。

## 反應
渠加水可以整到乙炔。化學式如下：

CaC2 + 2H2O -> C2H2 + Ca(OH)2
筲箕灣城隍廟

**筲箕灣城隍廟**，原本叫做**筲簊灣福德祠**，係香港一座城隍廟，喺香港島筲箕灣金華街同筲箕灣東大街交界，1987年被評為二級歷史建築，喺2010年2月4號確定為香港三級歷史建築。每年嘅農曆五月十一、五月廿八、七月廿四（城隍誕）、二月初二（土地誕）同五月初五（五通誕），有較多善信嚟參拜。

## 歷史
筲箕灣城隍廟喺清朝光緒三年（1877年）建成，由當地嘅坊眾集資興建，原本係供奉福德公同埋五通神，所以嗰時被稱為「福德祠」，同時亦供奉觀音同齊天大聖。該廟初期由坊眾所管理，曾經叫做「五通廟」。1928年，座廟交由華人廟宇委員會管理，並進行擴建同維修，由於香港島以往冇專門供奉城隍嘅廟宇，因此華人廟宇委員會喺1974年喺廟旁邊起一座相連嘅祠堂供奉城隍，改叫「城隍廟」。

城隍廟門聯：「古廟重新靈爽式憑開福地 四方永賴恩光普照庇烝民」

## 交通
;港鐵
*█港島綫：筲箕灣站B1出口（沿筲箕灣東大街行5分鐘）

## 出面網頁

* 筲箕灣城隍廟 - 華人廟宇委員會
* 玄來係呢度 第17集第1節 筲箕灣譚公廟／城隍廟 - 道通天地電視頻道
* 東區文物徑簡介
無法無天 (2012年電影)

《**無法無天**》（***Lawless***）係一部2012年嘅美國犯罪電影，由約翰希爾覺特執導，改編嘅2008年歷史小說《**》。主演係沙拉保夫、湯赫迪、加利奧文、謝茜嘉謝西婷、佳皮雅斯。

## 演員
* 沙拉保夫 飾 Jack Bondurant
* 湯赫迪 飾 Forrest Bondurant
* 謝茜嘉謝西婷 飾 Maggie Beauford
* 加利奧文 飾 Floyd Banner
* 佳皮雅斯 飾 Charley Rakes
多洛麗絲·奧里奧丹

（，；）係愛爾蘭嘅歌手同作曲家、音樂家，Limerick巴利布里肯人。佢曾經喺1989年創辦過卡百利樂隊先至出名。

2018年1月15號，佢因患躁鬱症，喺倫敦美費爾嘅入面死咗，終年46歲。而佢嘅殯葬儀式喺同年月23號喺巴利布里肯舉行。

## 攷
* 
* 

類:愛爾蘭歌手
伴諜同盟

《**伴諜同盟**》（***Allied***）係一部2016年嘅美國浪漫驚悚電影，由羅拔湛米基斯執導。主演係畢彼特、瑪莉安歌迪雅。

## 演員
* 畢彼特 飾 Max Vatan
* 瑪莉安歌迪雅 飾 Marianne Beauséjour
* Jared Harris 飾 Frank Heslop
* Matthew Goode 飾 Guy Sangster
* Lizzy Caplan 飾 Bridget Vatan
美國特工

《**美國特工**》（***American Assassin***）係一部2017年嘅美國動作驚悚電影，由米高喬達執導，改編嘅2010年英文同名小說。主演係戴倫奧拜恩、米高基頓。

## 演員
* 戴倫奧拜恩 飾 Mitch Rapp
* 米高基頓 飾 Stan Hurley
* Sanaa Lathan 飾 Irene Kennedy
* Shiva Negar 飾 Annika Ogden
* Taylor Kitsch 飾 "Ghost"（Ronnie）
野獸良民

《**野獸良民**》（***American History X***）係一部1998年嘅美國犯罪電影，由Tony Kaye執導。主演係愛德華諾頓、Edward Furlong。

## 演員
* 愛德華諾頓 飾 Derek Vinyard
* Edward Furlong 飾 Danny Vinyard
* Beverly D'Angelo 飾 Doris Vinyard
* Jennifer Lien 飾 Davina Vinyard
* Ethan Suplee 飾 Seth Ryan
上碗窰樊仙宮

**上碗窰樊仙宮**，又叫**樊仙廟**，係喺香港新界大埔上碗窰村，供奉嗰位樊仙係陶瓷業嘅行業神，漸漸演變成為地區嘅保護神，係香港法定古蹟嚟嘅。樊仙宮係由碗窰鄉十條村共同管理，係碗窰鄉公所嘅辦公地點同埋鄉民日常議事嘅地方。樊仙宮旁邊以碗窰村小學改建而成嘅碗窰博物館展示喺遺址發掘出來嘅陶器。

## 歷史

碗窰村係由姓文同姓謝嘅人喺大明聯手開闢，康熙年間復界，謝氏唔願返港而由文氏獨佔。喺康熙十三年（1674年），南遷嘅客家馬氏族人就向原居嘅文氏買入碗窰村嘅窰場來經營，後來業務漸入佳境，規模逐漸擴大，馬氏十六世祖馬彩淵特登從廣東長樂（今梅州市五華縣）祖地恭請樊仙嚟碗窰坐鎮，樊仙係當地特有嘅行業神信仰，重起廟來供奉。

據考證，樊仙宮係乾隆年間（1736年至1795年）起嘅，但係起廟前樊仙信仰就已經傳入咗，初時係方便生產者禮拜喺窰口附近嘅土壇，之後就發展為磚壇。樊仙宮起咗之後作過多次重修，包括同治七年戊辰（1868年）同光緒二十三年丁酉（1897年），直至到民國十四年乙丑（1925年）樊仙宮再重修，楝咗塊可供研究大埔區珍貴經濟歷史嘅酒樓（茶樓、茶寮）、酒廠、押店、魚欄等舖戶善信芳名嘅碑文記載。之後分別喺 1964年、1976年同埋 2000年重修過。

雖然樊仙宮係陶瓷業行業嘅神廟，但喺 1930年停窰之後，村民轉為務農，但仍然奉樊仙祈求風調雨順，成為咗地區嘅保護神。1949年成立嘅「碗窰公立學校」就起喺樊仙宮側邊，於擴展時喺宮內範圍設校長室、小賣部同埋教職員工廚房等。1964年樊仙宮喺二戰後首次重修，喺正門屋檐下繪畫咗兩幅壁畫，一幅係大埔王肇枝中學，一幅係碗窰後山嘅燕岩，即係表明由王肇枝中學至燕岩都係樊仙宮護佑嘅地方。1970年代中一場嚴重嘅大火，燒毀咗樊仙宮好多歷史遺蹟，大門上面嘅書法同繪畫喺1976年整修嗰時重新上漆。

由於樊仙宮係香港境內唯一供奉樊仙嘅廟宇，見證咗陶瓷業喺香港嘅盛衰，因此喺1999年12月30號，列為法定古蹟。


File:HK_FanSinTemple_Painting1.JPG|新髹嘅簷下畫可見王肇枝中學
File:HK_FanSinTemple_Painting2.JPG|另一幅係後山嘅燕岩
File:HK_FanSinTemple_StonePlaque.JPG|光緒丁酉年重修紀念碑石
File:HK_FanSinTemple_Doors.JPG|大門門神


## 開放時間
每日上晝九點至下晝一點，下晝兩點至五點（逢星期二休息）

逢星期二、元旦日、年初一二三、聖誕及聖誕翌日休息

## 註

## 參考
* 《大埔碗窰窰址及樊仙宮》小冊子 古物古蹟辦事處 (2005)
* 《大埔風物志》大埔區議會一九九七年六月中浣第一百二十三頁
* 《大埔傳統與文物》，廖迪生、張兆和、黃永豪、蕭麗娟 主編，大埔區議會 出版，ISBN 978-988-17802-1-8

## 睇埋
*大埔碗窰窰址
*香港法定古蹟

## 出面網頁
* 康文署：上碗窰樊仙宮

類:大埔
碳酸鈣

**碳酸鈣**係種化合物，化學式係CaCO<sub>3</sub>，呈鹼性，係石灰嘅主要成分，唔溶於水。

## 睇埋
*方解石
米高舒伯

**米高舒伯**（**Michael Stuhlbarg**，）係一位美國演員。佢比較出名喺高安兄弟嘅電影《非常戇男離奇失婚》（2009年）裏面飾演大學教授Larry Gopnik，同埋HBO電視劇《酒私風雲》（2010年–2013年）中飾演。
大王爺廟 (元洲仔)

**元洲仔大王爺廟**係香港一座廟，喺新界大埔區元洲仔，由元洲仔里分路直入，鄰近現時嘅前政務司官邸，喺清朝中葉起。大王爺廟係大埔嘅一座水神廟，大王爺係王爺神，亦係昔日大埔啲鶴佬漁民敬奉嘅鄉土神、水神。隨住地方發展，元洲仔已經變嗮，再冇艇戶棚屋，漁民大多已搬入高樓大廈，但係鄉民仍然敬神不絕。每年嘅農曆五月初六開始（正誕在初八），係大王爺誕，喺天后宮前風水廣場就有神功戲賀誕，各個花炮會同信眾，都會喺呢幾一啲嚟到戲棚神壇參拜，係大埔區嘅一大盛事。其中部份嘅花炮會，為咗方便村民信眾，選擇喺周日舉行慶祝活動。

## 歷史
大王爺嘅前身，係深圳河北岸嘅赤尾村村民，喺清朝中葉期間，元洲仔北岸就楝咗一塊碑石，附近嘅水陸居民往往向住呢塊碑文燒香祝禱，認為佢好靈。就係咁到咗清朝末年，由大埔五姓嘅漁民發起募捐（五姓分別係蘇、徐、李、鍾同石）。佢哋組成「僑港惠陽蘇徐李鍾石姓宗親聯會」，喺現址移碑起廟。間廟喺1988年曾經起過，2014年又由大埔五姓嘅漁民籌款再起過。

## 神誕
喺1930年代開始，每逢農曆二月初五、二月十五同五月初六，大王爺廟都會慶祝大王爺誕，其中五月到初六起就會搭棚演粵劇同埋白字劇，神棚設喺汀角路「風水廣場」近大元邨，重有巡遊同埋抽花炮等活動，初六稱做「請神」，初八係「正誕」，直到十五朝早至送神回廟，係大埔區水陸居民一大盛事。

鶴佬賀誕係具特色嘅傳統活動。醒獅部分除咗一般嘅龍獅外，重有鶴佬麒麟、客家麒麟、金獅同貔貅，合共三十幾種動物。其中鶴佬麒麟，舞動者隨住鑼鼓嗩吶嘅伴奏樂聲，大動作噉不停轉，好似民間音樂表演咁。現場重有功夫表演。隊伍由集合地點嘅大元邨泰欣樓，遊行穿過大埔新市鎮嘅街道，走至風水廣場，令沿途市民都感受到節日嘅氣氛。

另外一個節目係婦女表演傳統風俗嘅陸上扒龍舟。婦女戴住自製嘅頭飾服裝，喺鬧市遊行表演，亦有人大聲高歌，表演傳統鶴佬歌曲。神功戲方面，除咗粵劇外，亦有潮劇地方戲曲嘅白字戲。但抽花炮活動就唔係喺同日進行，而係定喺農曆五月十三嘅神功戲中舉行。

## 睇埋
*王爺信仰
*台灣民間信仰

## 出面網頁
*九鐵沿線旅遊景點：大王爺廟
* 元洲仔大王爺廟
* 大埔今昔

類:大埔
張醒非

**張醒非**（Cheung Sing Fei），最初係粵劇小武，20世紀40年代尾已轉做武生。20世紀50年代搬到香港，亦有做丑生，佢喺粵劇戲行裏面亦係著名嘅孝子。張醒非同梁金峰短暫返廣州市，喺1953年11月11號參加廣州市「大四喜劇團」，喺廣州市「東樂戲院」首演陳冠卿先生最新編撰嘅粵劇《劉金定斬四門》。由佢嘅銀幕處男作《金絲蝴蝶》（1949年8月）到息影電影《如來神掌劈魔平九派》（1968年3月），佢參演過約300部香港粵語電影。

## 參考

## 出面網頁
* 香港電影資料館有關張醒非參演電影嘅記錄
* 香港影庫：張醒非
* 張醒非嘅古裝將軍造型片斷
曹綺文

**曹綺文** ()，籍貫：廣東省台山縣，曾經係小學教師，後來加盟趙樹燊先生嘅「大觀聲片公司」，銀幕處女作係《大傻出城》(1935年)。 

1939年去美國伊利諾州芝加哥演出時，喺宴會上識咗美國華僑梅友卓，後尾同佢係太平洋戰爭後嘅1946年係香港婚姻註冊署登記結婚，同喺美國渡蜜月後返港，住喺九龍太子道362號四樓，同梅友卓合資經營開咗攝影場嘅九龍城「友僑影業公司」同一間汽車入口商行。1948年3月，隨有「美洲華僑國大代表」身份嘅梅友卓，到中華民國首都南京參加國民代表大會；佢嘅細佬曹達華亦是香港電影演員。 

1948年11月20日(星期六)早上7時30分，因為過度疲勞引致惡性肺炎，喺九龍聖德肋撒醫院（法國醫院）病逝，彌留時，梅友卓同細佬曹達華均喺佢身旁，享齡30歲。遺作係《天下婦人心》(1948年，飾演郭慧珠)，一生參演約廿多齣電影。1948年11月21日(星期日)下午2時出殯，遺體喺九龍聖德肋撒醫院(法國醫院)出發，安葬荃灣華人永遠墳場 。

## 參演電影
* 大傻出城(1935年) 	  	 
* 抵抗(1936年) 	  	 
* 山東響馬 (1936年)，飾演單小娟
* 風流小姐(1936年) 	  	 
* 血酒金錢(1936年) 	  	 
* 人言可畏(1936年) 	  	 
* 邊防血淚(1937年) 	  	 
* 夜明珠(1937年)	  	 
* 如此人間(1937年)，飾演李蘭
* 前進曲 (1937年) 	  	 
* 西湖女(1937年) 	  	 
* 公敵 (1938年) 	  	 
* 閻瑞生 (1938年)，飾演瑞生妻
* 血淚灑情天 (1938年) 	  	 
* 金葉菊續集 (1939年) 	  	 
* 脂粉將軍 (1939年) 	  	 
* 杜十娘怒沉百寶箱 (1939年) 	  	 
* 妓嫂墳 (1939年) 	  	 
* 生死纏綿 (1949年)，飾演鳳子
* 天下婦人心 (1948年)，飾演郭慧珠

## 參考




## 出面網頁
* 香港電影資料館：曹綺文參演電影的記錄
* 香港影庫：曹綺文
* 曹綺文的聲音及粵曲照片片斷
姚萍

**姚萍**（Yao Ping，），原名**姚尚樸**，籍貫廣東省，客家人，身高5呎7吋（1.7公呎），體重170磅（77公斤），南洋馬來亞檳城華僑，返中華民國前，曾經喺暹羅宋卡府同馬來亞柔佛州做教師，廣州市暨南大學畢業後，做過歌手同電影演員。20世紀30年代初期已經喺上海演過國語電影，喺馬徐維邦導演嘅《夜半歌聲》（1937年）做幕後代唱，開始出名。呢一年跟住轉去香港拍粵語片，香港粵語片處男作係《自梳女》（1937年12月），拍片200幾部。1953年去新加坡，加入「香港歌藝團」，四圍巡迴演出，亦參加廈語片嘅工作。1970年返港後，簽咗3年合約加入邵氏兄弟公司，住喺清水灣道宿舍。1971年同「震遠唱片公司」喺九龍觀塘物華街35號二樓，訓練歌唱人材，同編寫一部新風格歌舞片劇本同撰曲。

## 演藝事業
### 粵語長片（部份）
* 《山河戀》（1955）... 阿牛

## 屋企人
姚萍喺1937年經盲婚噁嫁娶咗上海人伍瓊芳；兩個人喺1936年生咗個仔叫姚瑞仁（伍仁義），住喺九龍油麻地吳松街182號二樓。

## 參考




## 出面網頁
* 香港電影資料館有關姚萍參演電影嘅記錄
* 香港影庫：姚萍
* 姚萍演出片段
汗蒸幕

**汗蒸幕**（）係韓國特有嘅沖涼設施，亦係特色旅遊點。「汗蒸」係指將身體放喺熱水或者熱沙入面，透過流汗來醫病，汗蒸幕係將韓國大眾浴池同可以汗蒸嘅熱療室相結合嘅設施。將黃土、優質木炭、鹽等製成嘅熱療汗蒸室加熱至40∼80攝氏度，入房等身體流汗，加速血液循環，排出毒素，可以紓解疲勞，甚至令皮膚光潤。

汗蒸幕入面重有各種各樣嘅休息場所同埋餐飲設施，可以話已經成為韓國人嘅休閒場所。另外，由於24小時營業，汗蒸幕都成日被當做住宿空間。

## 注意
* 感冒、空肚同飲過酒都唔適宜汗蒸幕，高溫會加快心跳，容易搞到唔舒服同嘔
* 初頭試汗蒸幕最好由低溫至高溫窰洞逐個慢慢試
* 頭一次入窰洞一般唔好留多過3分鐘
* 要喺洞外面休息至體溫同心跳回復正常先再入窰洞

## 睇埋
* 桑拿

## 攷
* 

## 出面網頁
* 汗蒸幕體驗：韓國旅遊官方網站 - 韓國觀光公社 

類:南韓旅遊
類:沖涼
清平路

**清平路**可以係：
;廣東
*清平路 (廣州)：喺廣州荔灣區。
*清平路 (深圳)：喺深圳羅湖區。
*清平路 (肇慶)：喺肇慶高要區。
*清平路 (東莞)：喺東莞塘廈鎮。
;貴州
*清平路 (黔東南州)：喺黔東南州凱里市。
;黑龍江
*清平路 (哈爾濱)：喺哈爾濱呼蘭區。
清平路 (廣州)

**清平路**（）係中國廣東廣州嘅南北走向道路，喺荔灣區，南邊從第十甫路開始，一直向北去到第十甫路。

## 名
條路因為早期有個清平街市而改成噉嘅名。

## 概要
全長519m，闊7米，全程唔俾行車。

## 經過嘅道路
條路順序從南到北排，**加粗**嘅字係主幹道：
* **[[六二三路]]**
* 梯雲東路
* 和平西路
* 十八甫西路、十三甫路
* 河傍路
* 第十甫路
清平路 (深圳)

**清平路**（）係中國廣東深圳嘅南北走向道路，喺羅湖區，南邊從深南東路開始，一直向北去到鳳凰路。

## 概要
全長227m，闊9米，雙向2車道。

## 經過嘅道路
條路順序從南到北排，**加粗**嘅字係主幹道：
* **[[深南路|深南東路]]**
* 鳳凰路
胡倬

**胡倬**，字**用晦**，係廣西臨桂人，大明嘅政治人物。

胡倬喺成化二十年（1484年）甲辰科中進士，做咗戶部員外郎，多次同太監作對，曾經入錦衣獄，洗脫清白之後復官，升做陝西僉事，再轉固原副使。

## 參考
* 廣東通志‧卷七十八
陰軼

**陰軼**（），新野人，東漢光武皇后陰麗華係渠曾祖姑。陰軼個妹係漢和帝第一任皇后－孝和陰皇后。永元十四年（103年），陰皇后被廢，陰軼被流徒到廣東合浦，直到永初四年（110年）先至賜歸。
珠江村

**珠江村**（）係中國廣東廣州嘅地名，喺黃埔區魚珠，西靠蠏山；南靠港前路；東靠下沙村；北靠中山大道東。

個村相傳喺大明中葉時，李氏始祖——李觀盛從番禺沙路村搬到呢度養鷄為生計而開枝散葉。再深入啲，佢嘅先祖喺大唐從陝甘地區搬到江西泰和縣，後裔先後搬到廣東南雄溪塘之後又搬到番禺，最後從番禺搬入呢度。不過早期開村時嗌過**雙江村**或**沙圜村**，後嚟先後改過**魚珠村**同埋**珠崗村**，中華人民共和國就快成立嗰時又改咗次名做**珠江村**。

## 攷
* 珠江村 李氏 蒲氏 梁氏 曾氏

類:廣州地理
類:黃埔區自然村
廣州市城市規劃委員會

，又叫做**廣州市規劃委員會**，簡稱**市規委會**，係市政府處理廣州城鄉規劃（重要）決策嘅議事機構，喺2006年11月中成立。而一般規劃事務由市規劃局（國土規劃委）負責。

## 架構
### 委員會
第一屆（2006～2012）下設發展策略委員會同建築與環境藝術委員會兩個專業委員會。

第二届（2012～2017）下設主任委員會、城市交通及市政設施委員會、建築環境與文化藝術委員會同專家顧問小組。

第三届（2017～ ）下設主任委員會、規劃委員會、城市交通及市政設施專業委員會、地區規劃及城市設計專業委員會、城市更新專業委員會。

### 成員
根據委員會規定文件，由政府委員、專家同公眾代表委員兩部分構成，非政府部門成員係經遴選後由市政府出聘任書，屬政府嘅成員啲變動就跟著人事變動一齊變。委員會同下設各委員會主席即主任，由嗰屆市政府嘅正副首長兼埋。

## 主要職能
* 審議城市發展戰略規劃、市域城鎮體系規劃、城市總體規劃或分區規劃、專項規劃；
* 審議控制性詳細規劃草案、控制性詳細規劃嘅調整方案，核定重未編制控制性詳細規劃嘅地塊嘅規劃設計條件；
* 審議城市重大建設專案嘅選址意見；
* 審議城市設計同建築設計方面嘅地方性技術規則、規定等。

## 特點
規劃委員嘅推選係由政府組織搞掂埋嘅，委員會會議就喺市政府禮堂入邊開，通過官方微博等等實時發布會議啲決策。而規委會實際運作係冇乜制約嘅，存在濫權風險。

## 參考


## 出面網頁
* 廣州市城市規劃委員會
* 广州市城市规划委员会组成及议事制度

類:廣州政府啲組織
類:廣州嘅規劃
佛堂門天后古廟

**佛堂門天后古廟**，又稱為**大廟**，供奉天后媽祖，係香港至出名同埋最古老嘅天后廟，亦係廣東沿岸保存咗最耐嘅天后廟，喺新界西貢區清水灣半島以南嘅大廟灣地堂咀，近傍佛堂門同布袋澳。佢係喺南宋咸淳二年開嘅，由莆田帶過來，同九龍蒲崗林氏有密切關，而家已評為香港一級歷史嘅建築，並由華人廟宇委員會負責打理。
蔴黃

**蔴黃**（），又寫**麻黃**，係種由蔴黃屬啲植物提取出嚟嘅鹼類。

雖然喺中國，已經被用做中醫用途超過成兩千年歷史；美國原住民同摩爾門教早期教徒攞佢嚟整茶。喺1994年FIFA世界盃入面，阿根廷球員馬勒當拿俾藥檢組織驗到蔴黃素，加上喺1997年俾FDA查到佢提煉出嘅蔴黃素會搞出中風、心肌梗塞同命仔凍過水啲𠮨嘢事之後而將蔴黃列為禁藥。

因為佢可以提取到蔴黃鹼用嚟整冰毒，所以從2004年開始，美國FDA將佢連同冰毒一齊列入毒品範疇。

## 攷

類:藥
類:毒品
樂葵徑

**樂葵徑**（），香港一徑。叫徑又唔係行人徑，實情行車路。佢喺沙田火炭山入便，樂林路邊，得嗰十二米，香港啲街佢至短，得樂林路口，行到晉名峰私家路車閘咁啲多。原本無咁短㗎。晉名峰笪地，前身有個百德苑，做香港理工大學職員宿舍。中間有條街，長約二百米，私家街來嘅。後尾笪地交返畀政府，又後尾二〇〇八年，起咗個屋苑，叫晉名峰，街就起過，改咗定義，剩得閘口一段。對正路口，向沙田方向，有個專綫小巴站搭62K。

## 語源
樂葵徑英文**Lok Kwai Path**，按命名習慣，英文path繙做徑字，但可以行車。而英文Lok Kwai由樂葵繙過來。呢帶街同時起，同時用樂字頭，接住種草木名。葵喺華南而言，指蒲葵，亦即扇葉蒲葵，舊時日用品會用到，可以做葵扇、掃把、遮咁。

## 史
呢帶原本火炭北面山頭，禾竂坑、拔子窩、落路下中間。一九六七年圖，話開始做地盤。一九六九年圖，見到開山劈石，化成石塘，樂葵徑一帶喺入便。一九七五年，石塘以西變地盤。一九七七年，石塘同周圍都變地盤。

一九八二年航空相，見到百德苑起咗一部份，而樂葵徑起成，貼近樂林路。一九八五年百德苑再擴展，一九八六年樂葵徑變咗喺中間，離樂林路遠啲。一九八七年圖，百德苑擴建完成。一九八九年圖，樂葵徑尾有個游水池。

二〇〇八年，屋苑晉名峰落成。五月二號，香港憲報第二千八百九十五號公告，樂葵徑劃剩得短短十二米，一架雙層巴士咁長。而晉名峰地埗，樂葵徑二號。

## 攷

類:沙田區街道
類:火炭
長洲洪聖廟

**長洲洪聖廟**，又叫**長洲洪聖古廟**，係香港一座洪聖廟，喺長洲中興街，座東南向西北，面向石鼓洲，主要供奉主神洪聖，配祀觀音同華陀。喺1987年被評為二級歷史建築，喺2009年12月18號獲確定評級。
大澳楊侯古廟

**大澳楊侯古廟**，又叫**大澳侯王廟**，係香港一座侯王廟，喺大嶼山大澳寶珠潭側邊，喺1981年被評為香港一級歷史建築，2010年5月17號確定評級。廟脊上面有石灣嘅公仔、雙龍定火珠同埋簾板木雕。用純錫造嘅牌匾同埋副對聯係鎮廟之寶。廟中除咗主神楊侯王外，同時亦供奉關帝、北帝同洪聖四大人神。大澳楊侯古廟係由華人廟宇委員會直轄打理。
光明洞窟

**光明洞窟**（）係南韓京畿道光明市一個洞窟主題公園，地址係京畿道光明市駕鶴路85街142（駕鶴洞27號）。

Running Man第245集（2015年5月3號播）就有喺爾處做任務。

## 史
光明洞窟最早記載係喺1903年5月2號喺駕鶴里建立嘅「始興鑛山」，喺朝鮮日治時期嘅1912年畀日本人搶徂採礦權。爾處最初係黃金礦，後來又開採到銀、銅、鋅等等礦物。喺爾處開採嘅礦石被送去日本成為大東亞戰爭嘅武器。全盛時期有500幾個礦工，大部份係農民出身。1972年因為洪水而廢礦，改為儲存蝦醬。數據指1955年至1972年爾處生產徂52公斤黃金，專家分析洞窟入面可能重有好多黃金。

2011年畀光明市當局收購，翻新成為文化觀光點，自2013年6月29號重新開放，每年造訪遊客超過140萬。

## 出面網頁
* 
* 
* 光明洞窟(광명동굴) | 韓國觀光公社

類:京畿道
類:南韓旅遊
香港貿易發展局

**香港貿易發展局**（簡稱**貿發局**；，縮寫：**HKTDC**）係推廣香港產品同服務貿易嘅法定機構，宗旨係為香港企業特別係中小企業創造商機。

## 簡介
香港貿易發展局喺全球設立51多個辦事處，其中13個位於中國內地，提供多元化嘅業務推廣同營商支援服務，並為香港中小企探索市場商機、聯繫世界各地嘅業務夥伴。香港貿易發展局舉辦各類活動，推廣香港嘅營商平台同服務，鞏固香港作為亞洲首選服務樞紐嘅地位。此外，貿易發展局舉辦各類研討會同建立經貿研究網站，發佈全面嘅商貿資訊，協助中小企增強競爭力。

## 睇埋
*香港會議展覽中心

## 出面網頁
*香港貿易發展局
*
香港美食博覽

**香港美食博覽**（）係由香港貿易發展局主辦嘅亞洲最大型飲食展覽之一，1989年開始舉辦，每年8月喺香港會議展覽中心舉行，係香港每年夏天嘅一項盛事。

## 睇埋
*香港飲食文化

## 出面網頁
*香港美食博覽
滘西洲石刻

**滘西洲石刻**係香港史前時期嘅石刻，位於新界西貢區滘西洲嘅西北岸，而家已經評定為香港法定古蹟。

呢個石刻喺1976年發現。石刻所在嘅地點幾乎冇陸路可以去到。石刻上面嘅紋飾飽受風雨嘅侵蝕，特別以石刻嘅下半部最為嚴重。如果細心啲睇，仍然隱隱約約睇到獸形嘅紋樣。石刻離開最高嘅水位約二米左右，以同類型石刻嘅位置嚟講，呢個係特別低嘅位置。

## 出面網頁
*古物古蹟辦事處 滘西洲石刻
王屋村古屋

**王屋村古屋**，又叫「王屋村民宅」（英文：The Old House at Wong Uk Village），係喺香港沙田圓洲角西南端。王屋村喺清朝乾隆年嘅時代（一七三六至一七九五年）由原籍廣東省興寧縣嘅王氏族人起嘅。十九世紀嗰時，由廣東南下九龍嘅旅客同貨物都以圓洲角為交通中心點，王屋村就成為咗商旅嘅貿易站，直至到十九世紀尾先開始末落。隨住沙田海不斷咁填土去發展沙田新市鎮，王屋村好多古老嘅建築已經荒廢同拆咗。剩番嘅呢間古屋大概喺1911年由王氏第十九代祖先王清和起，古屋樓高兩層，用青磚砌成，裡面有精美嘅壁畫同傳統裝飾，係圓洲角嘅歷史標記。香港政府喺1984年接管咗王屋民宅之後，喺隔離起咗王屋花園，更喺1989年12月22號將王屋民宅評為香港嘅法定古蹟。

## 出面網頁
* 香港法定古蹟：王屋村古屋
王永平

**王永平**（，）係退咗休嘅香港政府官員。

1969年攞到香港大學經濟學榮譽學士。1969－1973年喺國際船公司度做。1973年考咗入政府做政務主任，呢段時間做過好多個部門。1987－1989年做公務員事務副司（副銓敘司），1989－91年做副工商司，1991－1994年做香港駐關稅暨貿易協定（即係世界貿易組織前身）嘅常任代表，1994－1995年做民政總署署長，1995－2000年做教育統籌司（即係後來嘅教育局局長），2000－2006年做公務員事務局局長，2006－07年做工商及科技局局長。2007年6月退休。

王永平做教育統籌局局長嗰時推行母語教學，做公務員事務局局長嗰時推銷著名嘅「肥雞餐」。

佢退休之後，喺2008年做香港中文大學政治與行政學系兼任教授。而家係香港大學政治與公共行政學系名譽教授，香港城市大學公共及社會行政學系客座教授。亦係香港商業電台《不平平則鳴 平上去入立法會》前節目主持。喺am730同信報都有報紙專欄。

## 著作
* 《平心直說──一名香港特區政府局長為官十二年的反思集》 2008年4月經濟日報出版社(香港)ISBN 9799626785119
* 《平心直說──通識思考，時事點評？》 2011年7月經濟日報出版社(香港)ISBN 9789626786772

## 榮譽
* 金紫荊星章（1998年）
* 太平紳士（2007年）

## 參考

## 出面網頁

* 前局長論政，王永平反對增功能組別，贊同港台獨立
* 王永平質疑特首任火炬手
* 王永平：理性的政策討論，是非理性的
廖秀冬

**廖秀冬**博士（，）係香港政府前官員，做過環境運輸及工務局局長（2002年7月1號—2007年6月30號），以局長身份自動做埋行政會議成員。廖秀冬本身係環保人士，喺北京住過。2001年加入北京奧運會組織委員會（奧組委），做環境顧問。

## 簡歷
### 早期工作
廖秀冬喺1988年開咗一間環境顧問公司，向政府、學校同埋建築師、發展商等私人機構提供對環保事項嘅專業意見。1997年，因為佢間公司重同一間國際工程顧問公司合併，佢開始涉及中國內地同台灣方面嘅工作。2001年北京申請辦2008年奧運會，廖秀冬畀奧運會申辦委員會請咗做環保專家同代表，負責同北京申辦奧運講解環保狀況嘅部份。佢亦做過西圖集團中國區總經理，負責管理環境同基建工程。

廖秀冬一直積極參與推動環境保護嘅工作，包括參加香港好多個民間環保團體，又幫手主持多個國際環保會議。1988年至1992年，做過香港工程師學會環境分部理事。

### 加入政府
2002年，當時嘅行政長官董建華連任後，大幅改組政府架構而推行高官問責制，7月揾咗廖秀冬做環境運輸及工務局局長。廖秀冬喺2002年8月1號宣誓就任。初時，有人質疑廖秀冬環保人士出身，對於呢個局另外兩個主要工作範疇公共運輸同工務都唔了解。後來做咗環境運輸及工務局局長亦負責監察八個行政部門嘅運作，包括建築署、土木工程拓展署、渠務署、機電工程署、環境保護署、路政署、運輸署同水務署，工作範圍非常廣泛。

廖秀冬上任後好快就提出「公共交通可加可減機制」以減輕市民嘅交通開支，一度令佢喺民意調查攞到局長之中嘅第一名。不過，雖然得到各大公共交通營運商嘅支持，但就調低實際票價同埋為乘客提供其他優惠上取得好大進度，主要營運商都以營運開支不斷增加、油價上升或只提供小優惠。廖秀冬亦主動就兩鐵合併（地鐵同九鐵）一事提出磋商，希望喺呢件事上為公共交通再揾喲減價空間。

經過公共交通工具無當初預期減價，東區海底隧道加價談判失敗，香港的士司機反對下試行減價，加強對小巴衝紅燈嘅違例駕駛啲處罰，同埋一啲嚴重交通事故，特別係2005年「太子道棚架倒塌事件」，都令佢嘅支持度跌咗。2006年廖秀冬又繼續面對香港電燈加價，客貨車非法載客令的士司機收入減低，石油汽站加價等事件先後令到的士、小巴多次慢駛示威行動，對廖秀冬造成唔少嘅壓力。不過，佢嘅支持度仍高居咁多高官當中嘅前列位置。*[http://hkupop.hku.hk/chinese/popexpress/poall/popsarah/index.html 睇：香港大學民意網站 (HKU POP)]*

此外，廖秀冬自上任以來便倡議討論建築港珠澳大橋嘅可行性，重同中央人民政府、廣東省政府同澳門特區政府等有關部門傾。亦就廣深港高速鐵路、香港10號幹線等香港未來主要工程進行規劃。

廖秀冬喺環保項目方面建議「污染者自付」原則，考慮跟台北市等地徵收垃圾費。目前垃圾費雖然仍未喺政府目標中，但已喺2004年先喺港島東區13個屋苑試行家居廢物源頭分類試驗計劃。但係工商業排放嘅垃圾，正係研究制定相關法例，針對建築物廢料喲收費計劃。廖秀冬就淨化海港計劃第二期推出咗新啲自然保育政策，並同公眾進行諮詢。關於空氣質素方面，廖秀冬積極推進珠江三角洲空氣質素管理計劃，希望可以改善香港空氣污染狀況。呢啲計劃目標係2010年以前，有效減少珠三角地區啲空氣污染物排放量。另一方面，廖秀冬亦積極推動香港同中國內地發電廠之間進行排污交易試驗同考慮全面用天然氣代替煤做發電燃料。日常生活上，廖秀冬曾經提出巴士冷氣過凍浪費電力，同建議提高至攝氏25度嘅水平，重鼓勵市民買報紙時減少攞膠袋同紙巾。

2006年，廖秀冬對九廣鐵路發生嘅幾件事故包括「飛站事件」表示關注同斥責機構高層監管不力。

## 個人檔案

### 教育
廖秀冬小學讀九龍塘學校（小學部），中學讀拔萃女書院，後來喺香港大學先後攞到學士學位（化學及植物學）、碩士學位（無機化學）、博士學位（環境/職業健康）。1975年，英國伯明翰大學頒發碩士學位（分析化學）畀廖秀冬。

中學時期嘅廖秀冬曾加入小交響樂團，並喺當時認識後來嘅老公蕭炯柱。大學時喺1970年加入聖約翰學院，並喺1971-1972年度擔任女子體育隊長，重成為最佳女運動員。

### 家庭
廖秀冬阿哥係廖約克博士，係哈佛大學舊生，身任多項公職。

廖秀冬嘅前夫係前規劃地政司蕭炯柱，兩人生咗兩個仔。細仔蕭偉中細個時患過「讀寫困難症」，由於廖秀冬細個都有呢個病，所以對個仔嘅問題特別關心。蕭偉中曾創辦音樂中心。*睇：[http://slave.wwpnews.net/news.phtml?news_id=HK0505070001&cat=003HK《香港文匯報》廖秀冬與蕭偉中 「寫讀病」相傳母子兩心知]*

廖秀冬係鋼琴高手，前夫蕭炯柱則係小提琴高手。

## 公職
* 消費者委員會研究及試驗小組主任（1988年～1996年）
* 職業安全健康局成員（1990年～1992年）
* 香港房屋委員會建築小組委員會委員（1996年～2000年）
* 香港中央政策組非全職顧問（1999年～2001年）
* 環境運輸及工務局局長 (2002年~2007年)
* 空氣污染管理上訴委員會委員
* 大學教育資助委員會委員
* 創新及科技基金轄下評審小組成員

## 榮譽
* 太平紳士（1994年）
* 英國皇家化學院院士（1995年）
* 香港工程師學會院士（1996年）
* 香港大學土木工程系榮譽教授
* 英帝國員佐勳章（1997年）
* 金紫荊星章（2007年）
* 香港大學名譽大學院士（2008年）

## 參考

* 《壹些事壹些情：廖秀冬生命中的兩個男人》，《壹周刊》644期

## 出面網頁
* 廖秀冬專訪 - 香港電台五分鐘時事節目《五稜鏡》訪問廖秀冬

類:香港大學名譽大學院士
類:香港大學教授‏‎
下白泥碉堡

**白泥碉堡**，又叫**浪濯村39號**，係喺香港元朗下白泥嘅浪濯村，大約喺1910年廣州新軍起義之後起嘅，係同清末革命運動相關嘅建築。

孫中山嘅追隨者李紀堂（1874至1943年），1901年喺屯門䃟石灣一帶設置咗青山農場，用嚟儲存軍械，演練射擊，同埋接濟啲因革命運動而走嚟匿埋嘅人士。隨住廣州新軍起義失敗後，鄧蔭南（1846至1923年）就喺下白泥良雀坑口（後稱浪濯村）起咗碉堡做基地，用嚟做青山農場嘅後盾。

下白泥喺元朗稔灣，對正后海灣。二十世紀初嗰時人影都唔多隻嘅地方，加上沿岸嘅長泥灘同埋叢林，有利廣州同青山農場嘅革命黨人喺事敗嗰時，走去嗰度匿埋。

碉堡以方形設計起嘅，用青磚砌成，樓高兩層，一樓同天台之間有個閣樓。碉堡外牆開咗槍窿，用嚟防禦。碉堡附近本來有稻米磨坊同煉糖廠，多年前已經拆咗。

## 出面網頁
* 法定古蹟
碳變

《**碳變**》（***Altered Carbon***）係一部美國數碼朋卡電視劇，改編嘅2002年同名小說《碳變》。第一季總共有10集，2018年2月2號喺Netflix上面播出。第二季總共有8集，喺2020年2月27號播出。重有一部日式嘅動畫電影《碳變：義體置換》喺2020年3月19號播出，故事設定喺第一季之前。第二季後取消咗成套劇集。

## 演員
* 祖爾堅納文（第一季） / （第二季） / （義體置換） 飾演 
*  飾演 Laurens Bancroft
*  飾演 Kristin Ortega
* Chris Conner 飾演 Edgar Poe
*  / Elizabeth Maxwell（義體置換） 飾演 Reileen Kawahara / Gina
*  飾演 Vernon Elliot
*  飾演 Miriam Bancroft / Naomi Bancroft
* Trieu Tran 飾演 Mister Leung / Ghostwalker
*  飾演 Quellcrist "Quell" Falconer
梅華路

**梅華路**可以係：
*梅華路 (珠海)：喺廣東珠海香洲區。
*梅華路 (深圳)：喺廣東深圳福田區。
少新權

**少新權**（），原名**陳利權**，係香港嘅粵劇同電影演員。由於佢鍾意赤膊，被粵劇行嘅人叫做「豬肉佬」。

## 生平
少新權喺清朝上海縣張家店出世，7歲父母雙亡，9歲由上海南下廣州，寄住喺阿叔屋企，並喺廣州河南大基頭嘅「梁本生醫館」做後生。10歲拜男花旦周錦波（細旺）為師學粵劇，被師母粵劇艷旦銀老鼠（陶三姑）安排入「超群樂」（兒童粵劇戲班）做「三步針」，正式參加粵劇商業性演出；21歲應聘一個人去到美國舊金山，同蘇州麗、黃侶俠、衛少芳同西麗霞等人一齊演出，被觀眾致送最重嘅金牌，三年半後返中華民國，就得到「金牌小武」嘅美譽。佢最後一次舞臺演出喺南越首都西貢，為「大龍鳳劇團」演出。

少新權亦係電影明星，從銀幕處男作《火燒阿房宮》（1952年，飾演秦始皇）到電影遺作《倚天屠龍記三集》（1965年，飾演空智禪師），一生演出約200齣電影。

## 社交圈
1964年7月6號，喺九龍油麻地志和街嘅「百老匯酒店」（而家嘅「聖地牙哥酒店新館」）502號房，少新權同其它梨園子弟鄧偉凡、何驚凡、蕭仲坤、林蛟、蘇少棠、陳錦棠、白龍珠同埋羅家權等組成長期性嘅「先生俱樂部」，性質係聯絡感情同守望相助，談古說今，研究傳統藝術同埋打蔴雀。

## 病逝
1965年12月27號入咗伊利沙伯醫院留醫，到1966年1月6號轉到九龍醫院。3月22號凌晨3點，喺九龍醫院因高血壓症病逝，享年62歲3月23號下晝3時，喺九龍殯儀館舉殯，遺體葬九龍長沙灣天主教墳場。

佢留低老婆同兩仔一女：
* 大仔：陳兆祥（13歲，嗰時讀緊新法小學六年級）
* 女：陳婉冰（11歲，嗰時讀緊真光小學）
* 細仔：陳兆昌（7歲，嗰時讀緊聖方濟各小學）

## 參考


## 出面網頁
* 少新權嘅馳馬演出片段
南怡島

**南怡島**（）係南韓江原特別自治道春川一個半月形嘅內陸島，面積0.46平方公里（稍為大過0.44平方公里嘅全球面積最細國梵蒂岡），位於首都首爾東面63千米，京畿道同江原特別自治道交界處，係1944年起清平大壩嗰陣時附近畀江水浸徂而形成。好多南韓偶像劇都喺爾度攞景，包括2002年由尹錫湖導演，裴勇俊同崔智友主演嘅《冬季戀曲》。

南怡島有自己嘅國旗、國歌、護照、通貨（同韓圓1兌1）、國家電視台同埋「駐外使領舘」。圍住南怡島行一圈要兩至三個鐘頭，遊客可以免費租單車。島上面養徂鴕鳥、孔雀、兔同松鼠，另外亦有幾間餐廳。

## 史
個島得名於大朝鮮國時期平定叛亂有功嘅南怡將軍。南怡27歲官封兵曹判書，但登基後，南怡畀人誣陷，28歲英年早逝，死後埋骨島上。

1965年，韓國銀行行長閔炳燾辭職，凑集退休金等買落爾座沙島，開始喺爾塊不毛之地上面種樹，跟住爾處就做徂遊樂場同旅遊點。

## 攷

## 出面網頁

*  
* 韓國旅遊官方網站
橫瀾燈塔

**橫瀾燈塔**又叫**橫瀾島燈塔**（），係喺香港蒲台群島橫瀾島嘅瀾尾嘅燈塔，1893年5月9號啟用，已成為法定古蹟。而家由海事處管理。

## 出面網頁
*康樂及文化事務署 - 橫瀾燈塔
北村韓屋村

**北村韓屋村**（）係南韓首爾鐘路區三清洞同嘉會洞一帶一個地方，喺景福宮同昌德宮之間，連接同鷹峯山脈嘅南邊山腳，北高南低，所以冬天好暖，排水又好，自古被睇成風水寶地，自朝鮮時代就吸引貴族、官等世家喺爾處嘅韓屋住。後來江南地區開發，好多人搬去嗰頭，爾處唔少韓屋就拆徂。1980年代，政府將韓屋睇成文化遺產保育，北村慢慢做徂首爾市中心最大規模嘅韓屋村。

北村傳統味濃，聚集徂900幾座韓屋，係南韓好多電影同電視劇作品嘅外景拍攝地。

北村支路繁多，似足迷宮；另外有所謂「北村八景」，係八個最好嘅欣賞點，不過位較為分散，主要係韓屋同埋巷仔嘅景。

家下北村嘅韓屋有啲係住宅，有啲做徂民宿，有啲就改建徂做咖啡室等等舖。北村入面重有幾間博物舘，包括北村文化中心、北村韓屋體驗舘、我們家韓屋體驗舘、樂古齋韓屋體驗舘、貓頭鷹美術工藝博物舘、玩具博物舘、世界首飾博物舘、圖伊吉諾博物舘、絲路博物舘、西藏博物舘、非洲美術舘同首爾教育歷史資料舘等等。

2009年，聯合國教科文組織頒發「亞太區文物古蹟保護獎傑出項目獎」畀北村韓屋村，表揚爾處嘅復修成績。

## 交通
* 首爾地下鐵：首爾地下鐵3號綫安國站（328）2號出口行10分鐘

## 圖

File:Korea-Seoul-Bukchon-26.jpg
File:Korea-Seoul-Bukchon-19.jpg
File:Korea-Seoul-Bukchon-20.jpg
File:Korea-Seoul-Bukchon-23.jpg


## 睇埋
* 
* 

## 攷
# 

## 出面網頁

* 
* 
* 北村韓屋村(북촌한옥마을) | 韓國觀光公社 
* 北村韓屋村 - 旅遊景點 : Visit Seoul - 首爾市官方旅遊網站 

類:鐘路區
類:南韓旅遊
類:南韓建築
類:韓國文化
食嘢放題

**食嘢放題**（），即係**任嗌任食**（**任叫任食**、**任點任食**），或者就噉叫**任食**，係源自日本食肆嘅經營方式。客人只需要畀一個固定嘅價錢，就可以任嗌餐牌入面嘅嘢食，同自助餐個概念好似。嗌咗嘅嘢食一定要食晒，食淨唔可以打包，兼會罰錢。
蠔涌車公廟

**蠔涌車公廟**，又名**車公古廟**，係香港一座中式廟宇，喺新界西貢區蠔涌，蠔涌河同蠔涌路以北，蠔涌新村以東，亞洲電視前蠔涌廠房以東。佢大概喺1540年代起，1904年同1965年重修過。喺1996年被評為二級歷史建築，2009年12月18號改評為香港一級歷史建築。

呢間廟選址同建築佈局都好特別，前臨涌澗，背向風水林，又保留咗傳統嘅建築設計。相傳，車公係宋朝（公元960至1279年）一位大元帥，曾經平定華南一場叛亂。南宋末年，宋帝昺南下避難，車大元帥一直護駕皇帝嚟到香港，並駐守喺西貢。後來獲道教奉為神明，重立廟供奉。

## 出面網頁
* 西貢濠涌車公廟
打包

**打包**係食肆入面客人帶走食唔曬嘅嘢食嘅行為。唔同食肆都對打包有唔同規矩，譬如有啲食肆會為打包用嘅盒同袋額外收錢。喺自助餐同食嘢放題呢類唔係按嘢食份量收錢嘅形式，都唔會畀客人打包。

## 睇埋
*外賣
*廚餘
苗文

**苗文**係苗族人用嘅語言，屬苗瑤語系，發源自中國湖南、四川、貴州、雲南等地，約莫有600幾萬人用佢做母語。
苗瑤語系

**苗瑤語系**係一個喺中國西南同中南半島北部通行嘅語系，主要由苗族、瑤族同畲族用。部份學者會將佢睇成漢藏語系嘅其中一個語族，叫**苗瑤語族**。
傣仂文

**傣仂文**係傣仂族人用嘅語言，屬壯侗語系，發源自中國雲南西雙版納同江城等地，約莫有55萬人用佢做母語。
傣那文

**傣那文**係傣族人用嘅其中一種語言，屬壯侗語系，發源自中國雲南德宏、普洱、臨滄、保山等地，約莫有72萬人用佢做母語。
傣端文

**傣端文**係傣族人用嘅其中一種語言，屬壯侗語系，發源自中國雲南金平等地，約莫有50萬人用佢做母語。
哈尼話

**哈尼話**（）係哈尼族人用嘅語言，屬漢藏語系藏緬語族，發源自中國雲南，約莫有76萬人用佢做母語。
藏緬語族

**藏緬語族**（；）係一個喺西藏、緬甸同佢哋週邊嘅地區通行嘅語族，屬漢藏語系，當中最多人用嘅係緬甸文同藏文。
鄂温克文

**鄂温克文**係鄂温克族人用嘅語言，屬阿爾泰語系通古斯語族，發源自中國內蒙古同蒙古國，約莫有1.7萬人用佢做母語。
通古斯語系

（），又叫（）係個亞洲語系，分佈喺西伯利亞到滿洲一帶，而家約莫得返7.5萬人用通古斯語系嘅語言做母語。通古斯語言中有好多瀕危語言，比如滿文、赫哲話等。佢嘅母語民族主要有滿族、赫哲族、錫伯族、鄂溫克族。

過去學界將佢分類做阿爾泰語系嘅語族，但隨住對呢個語系假說嘅否定，通古斯語族就隨之升格做咗語系。
赫哲文

**赫哲文**係赫哲族人用嘅語言，屬阿爾泰語系通古斯語族，發源自中國黑龍江省同俄羅斯哈巴羅夫斯克邊疆區，約莫有1,400人用佢做母語。
555電池

**555電池**，又嗌**三個五電池**或**虎頭電池**，係中國廣東廣州嘅國營企業，1928年成立，總部位置喺海珠區工業大道北132號（沙園近光大花園嗰邊）。間嘢主要出乾電池，家下佢嘅銷售同出口量、收入同出口額業務排喺中國大陸前列。佢喺中國大陸嘅電池生產業非常之出名，喺非洲出口企業百強排行榜排第7。

雖然企業本身名嗌虎頭電池，但**555**同**555電池**個名已經深入民心，好多廣州本地人嗌嘅「555電池」都係指呢間公司。

## 史
1928年，電池廠正式成立，嗰時係叫**興華電池廠**。1968年廣州49間電池廠合併成一間工廠後，正式定名做**廣州電池廠**。喺1984年成為中國大陸電池行業入面，第一間有自己經營進出口業務權嘅企業。過咗2年又喺香港成立咗高力電池，喺嗰時算好葳蕤，因為佢係中國大陸第一間全外向型嘅中資工業實業性企業。1988年組建咗**555電池集團**之後，喺街頭巷尾賣嘅「555電池」逐漸深入民心。1992年成立廣州市電池工貿企業集團。到咗1999年，廣州電池廠同廣州番梘廠合資，搞咗間廣州電池有限公司。第二年又同廣州市輕工業品電器進出口公司嘅電池科合併，成為虎頭電池集團有限公司。

## 參考資料
* 广州电池厂 廣州老字號傳奇
* 寻找最广货：从一颗电池到六十亿颗电池 奧一
* “555”之光照全球--广州电池厂 廣州圖書館
* “虎头”电池耀全球 广州文史
* 555虎头 百强

## 出面網頁
* 

類:廣州公司
類:電池
類:海珠區
孖寶賽車Wii

**孖寶賽車Wii**（英文：Mario Kart Wii）係任天堂孖寶賽車系列嘅一隻競速遊戲，喺Wii度推出，2008年出。全球銷量為3,708萬，係系列第二受歡迎嘅作品。今作新增陀螺儀體感操控，可以好似用軚盤咁操控。

## 賽道

## 參考


## 出面網頁
*
孖寶賽車Double Dash!!

**孖寶賽車Double Dash!!**（）係任天堂孖寶賽車系列嘅一隻競速遊戲，喺GameCube玩，2003年出。本作係孖寶賽車第一款全3D建模既遊戲作品

## 參考


## 出面網頁
*
*瑪利奧維基孖寶賽車Double Dash!!
*孖寶賽車維基孖寶賽車Double Dash!!
*孖寶賽車Double Dash!!影片
孖寶賽車DS

**孖寶賽車DS**（英文：Mario Kart DS）係任天堂孖寶賽車系列嘅一隻競速遊戲，喺任天堂DS玩，2005年出。

## 參考


## 出面網頁
*
*瑪利奧維基孖寶賽車DS
*孖寶賽車維基孖寶賽車DS
*孖寶賽車DS影片
*孖寶賽車DS線上遊戲
孖寶賽車Advance

**孖寶賽車Advance**（英文：Mario Kart: Super Circuit）係任天堂孖寶賽車系列嘅一隻競速遊戲，喺Game Boy Advance玩，2001年出。

## 參考


## 出面網頁
*
*瑪利奧維基孖寶賽車Double Dash!!
*孖寶賽車維基孖寶賽車Double Dash!!
*孖寶賽車Double Dash!!影片
孖寶賽車64

**孖寶賽車64**（英文：Mario Kart 64）係任天堂孖寶賽車系列嘅第二隻競速遊戲，係遊戲第一次3D化，喺N64玩，1996年出。

## 參考


## 出面網頁
*
*瑪利奧維基孖寶賽車64
*孖寶賽車維基孖寶賽車64
*孖寶賽車64影片
*孖寶賽車64線上遊戲
超級孖寶賽車

**超級孖寶賽車**（英文：Super Mario Kart）係任天堂孖寶賽車系列最早出嘅一隻競速遊戲，喺超級任天堂玩，1992年出。

## 參考


## 出面網頁
*
*瑪利奧維基超級孖寶賽車
*孖寶賽車維基超級孖寶賽車
*超級孖寶賽車影片
*超級孖寶賽車線上遊戲
孖寶賽車8

**孖寶賽車8**（英文：Mario Kart 8）係任天堂孖寶賽車系列嘅一隻競速遊戲，由任天堂EAD第一組聯合Bandai Namco製作，2014年5月29日出Wii U版。本作加入反重力系統，令賽道延伸到牆同天花板。喺呢個模式下，觸碰到玩家或者物件會有加速效果。

2017年4月28日推出任天堂Switch豪華版，新增角色、8個對戰賽道。

2021年起，佢成為孖寶賽車系列銷量最高嘅作品。

2022年3月18日起，分6次更新DLC：新增賽道通行程，加入 48 款歷代重製賽道，8位角色。

截止至2024年12月31日，孖寶賽車8賣出846萬，孖寶賽車8豪華版賣出6,735萬。

## 參考


## 出面網頁
*（豪華版）
*瑪利奧維基孖寶賽車8（豪華版）
*孖寶賽車維基孖寶賽車8（豪華版）
*孖寶賽車8影片（豪華版）
Magnavox Odyssey

**Magnavox Odyssey**係全世界頭一款出嘅家用遊戲機，喺1972年9月開始賣，由美國Magnavox出產。
PlayStation 4

**PlayStation 4**（**PS4**）係日本Sony嘅PlayStation系列嘅第四代家用遊戲機，喺2013年11月開始賣。
Atari Jaguar

**Atari Jaguar**係由美國Atari出嘅一款家用遊戲機，喺1993年11月開始賣，係全世界頭一隻行64-bit嘅遊戲機。
咸台永

**咸台永**（；；），號**松岩**（；），字**子卿**（；），係南韓嘅獨立運動家兼基督敎長老教會牧師，自由主義者政治人，亦係南韓外交官咸秉春亞爸同江原大學校創辦人咸仁燮亞爺，大朝鮮國咸鏡北道茂山郡人。曾經喺1919年南韓3.1萬世運動時，因為搞過獨立萬歲宣言文印刷同埋配布先至出名。

佢亦試過喺大韓帝國教過近代法官學，1896年之後做過京畿道同漢城府嘅裁判所、及高等裁判所嘅審判員、平理院檢察長、大韓帝國法務部法律基礎委員同大法院嘅審判員直到1910年10月2號韓日合併而辭職為止。1921年以後，佢爲牧師幫手宣傳基督敎。

1919年3月1號，由於三一運動爆發，佢受李昇薰嘅勸顧而準備喺三一運動之前加擔，加上搞過獨立萬歲宣言嘅印刷同配布，而俾日本差人拉咗兼收咗三年監直到1921年出獄為止。1945年8月15號單美日戰爭，因日本輸咗兼投降，同年10月受到李承晩返南韓嘅關係，李承晩班屬下同佢一齊加入南韓政壇，曾經喺1949年至1952年做過南韓審計院院長；1951年5月同駱馬一齊，連續2次入選南韓副總統嘅候選人馬；1952年5月3號成功入選做南韓副總統；同年7月亦升級做審計官，重試過喺1952年8月16號再次做到南韓副總統直到1956年8月15號落臺為止。1962年亦試過幫南韓獨立而攞到獎勵。

咸台永喺1964年10月24號喺漢城（今日嘅首爾）過身，國內亦搞咗次大型嘅國民葬禮。

## 睇埋
*3.1萬世運動
*南韓基督敎長老會
*李承晩

## 參考


## 出面網頁
* 咸台永 
* 咸台永
古朝鮮

**古朝鮮是**對古代朝鮮半島國家的稱呼，是檀君朝鮮、箕子朝鮮、衞滿朝鮮的統稱。公元前108年被西漢征服。
先賢千乘侯祠

，亦叫**梁千乘侯祠**，堂號**忠孝**，係廣肇梁府合族祠堂**青雲書院**剩低嘅主體部份，大清康熙卌年（1701）起好，喺廣州越秀區惠福東路389號（惠福路同廣州起義路交界嘅東北角）。家下係越秀區保護文物，同埋青雲書院藝術館嘅所在地。

## 史
祠堂係喺大清康熙八年（1669年）提議起，康熙卅八年（1699年）由嗰時廣州府同肇慶府嘅梁氏家族一齊夾手出錢喐手起，兩年後起好。期間一直係幫梁氏家族啲子孫後代到廣州城參加科舉考試、辦理訴訟、交稅等事務嘅場所。間嘢原先規模比較大，喺民國九年（1920年）要拆城牆起馬路嗰時，原訂要拆呢個祠堂，嗰時海南島鎮守使黃志桓向廣東省警察廳發信要求保留呢間祠堂，連嗰時鐵路總局長同交通銀行董事長梁士詒都由北京打電話到廣東省當局話唔好亂拆呢間祠堂。最後呢間祠堂凈係得好少一部份被拆，而保留咗大部份面積。祠堂喺光緒卅一年（1905年）做咗千頃小學堂（後來演變成14中）嘅校舍，直到1984年受到華僑中學重建而停辦嘅消息影響而撤出。學校撤出後，間嘢淪落成越秀區房管局嘅財產，期間千頃書院部份拆咗，而青雲書院部份被出租做商舖同倉庫用途。

直到2009年，廣州地區因迎接亞運會，有關部門開始重視當地文化而重新維修各種古建築來提升廣州嘅城市形象。政府喺惠福東路近起義路口發現咗呢間祠堂，以為係街坊講嘅「千頃書院」而即刻立項維修，後來經過調查先至知係「青雲書院」。最後由廣州大學嶺南建築研究所來修復呢間嘢，重將維修情況同廣東梁氏文化研究會傾咗下。工程喺2010亞運開幕前搞掂嗮，同年8月14號俾越秀區人民政府列咗入越秀區文物保護單位。門前嘅祠堂簡介牌喺2017年11月23號掛咗出來。

## 結構
間嘢佔地7畝到，建築面積有460m²，三進三開間，屋架屬斗拱結構。雖然入面比較殘舊兼有好大改動過嘅痕跡，但好彩嗰大多數改動都冇變到原嚟嘅結構同個樣，重有部份藝術構件保留得比較好。而門額石寫嘅係「先賢千乘侯祠」呢六個字。喺正門右邊掛咗「青雲書院藝術館」嘅木牌匾響度。

## 飛同開放時間
間嘢免費入館參觀。開放時間除禮拜一休息之外，其它時間凈係限10:00～17:30開放。

## 睇埋
* 廣州市第14中學

## 攷
* 青云书院 青云书院艺术馆
* 青云书院艺术馆 藝術中國
* 关于广州《先贤千乘侯祠》 花都梁氏宗亲会

類:廣州古蹟
梁
廣州市第14中學

**廣州市第14中學**係中國廣東廣州冇咗嘅全日制中學，大清光緒卅一年（1905年）成立，1984年停辦，位置大概喺而家嘅越秀區惠福東路近廣州起義路口嘅位。

## 史
### 千頃小學堂
大清光緒卅一年（1905年），黃氏族人喺舊時嘅千頃書院位搞咗間學校，嗌**千頃小學堂**，但嗰時凈限招黃氏啲細路入學。後嚟隨住規模發展，喺1911年辛亥革命期間改名做**千頃國民學校**。直到1926年取消咗小學部兼改辦成新制初級中學，學校亦改名做**私立千頃中學**重喺三年後加開埋高中部。喺嗰時嚟講屬廣州市設備比較完善嘅私立中學之一。但1938年因廣州淪陷而搬到茂名一帶避難直到1946年秋搬返轉頭。

1949年10月14號，學校先後將高陽、培美、知行呢三間私立中學合併咗。
### 藹文中學
1947年，莫紀彭同胡根天返到廣州之後，用咗佢老婆嘅名嚟開辦學校，嗰時出現咗**私立藹文中學**。不過喺開辦第三年改名做**廣州市新民中學**。

### 兩校合併兼停辦
1953年，由於廣州市人民政府開始接手千頃同藹文兩間嘢，加上嗰時規定唔畀有私人機構而將兩間學校合併，改名做**廣州市第14中學**。期間佢一直係間獨立嘅公辦學校，1969年春因15中停辦，學校接收咗一大堆原先喺15中讀緊書啲學生同先生。不過喺1984年，由於廣州市教育局決定要重辦廣東華僑中學而將14中取消，令有住79年嘅14中正式成為歷史。

兩校合併之後，原先14中嘅校舍喺1985年拆咗。而佢隔籬嘅先賢千乘侯祠直到2009年俾越秀區人民政府發現先至重新關注。

## 睇埋
* 先賢千乘侯祠
* 廣東華僑中學

## 攷

類:停辦咗嘅廣州中學
許堅信

**許堅信**（）係香港演員、粵劇名伶，亦係香港歌手許秋怡嘅老豆、演員王書麒嘅岳父。佢做過舞台劇《南海十三郎》嘅粵劇指導。喺1980年代，亦喺電視做過甘草角色（例如1983年喺無綫電視嘅《射鵰英雄傳》飾演牛家村一個鐵匠張老爹）。

2007年患感冒，由女婿陪去睇醫生，點知第二日不停抽筋，最後突然逝世，享年74歲。

## 相關
* 八和粵劇學院

## 參考

## 出面網頁
*
血型

**血型**係對血嘅分類，靠睇紅血球表面有無特定抗原，主要用喺輸血，避免溶血反應。人嘅血型系統有30種，最常用係ABO血型系統，其次係Rh血型系統。
個人

**個人**（）係單獨人類個體嘅嗌法，相對應嘅係由多數人類個體組成嘅人民。個人係具有某啲能力或屬性，例如理性、道德、意識，而且係社會關係嘅一種文化形式（例如親屬關係、財產所有權同法律責任）嘅一部分。

## 睇埋
*人
*個體
*人民

## 攷
明洞

**明洞**（）係南韓代表性嘅購物街，後生仔女嘅聚腳地，位於首爾中區，一日嘅人流高達100萬以上，係南韓地價最高嘅地區。

明洞齊備潮流衣衫首飾，似東京嘅澀谷、香港嘅旺角或者台北嘅西門町。每晚十點後連流動小販都出動，就更加人頭湧湧。南韓美容牌子好似Skin Food、Missha、Nature Republic、Laneige同It's skin都喺爾處開分店。

## 附近建築物
* 本店
* 總店
* 
* 

## 交通
* 首爾地下鐵：2號綫乙支路入口站（202）/4號綫明洞站（424）

## 出面網頁
* 明洞 | 韓國觀光公社 
* 首爾明洞指南- Airbnb街區

類:首爾
輸血

**輸血**（）係醫療入面將血或血液嘅部份成份由身體外面輸入，用嚟補充因出血性疾病或外科手術或其他原因令身體唔夠用嘅血。輸血時一般由靜脈輸入，但喺好緊急情況下先至會喺動脈輸入嚟加快改善全身狀況。

舊時輸血只可以係輸「全血」，但現代科技可以將血嘅各種成份（紅血球、白血球、血漿、血小板）分離，可以按住需要去輸。不過喺輸血之前有好嚴格嘅配血試驗而保證輸入合適嘅血型，喺輸血過程，重要遵守同輸液一樣嘅注意事項，同埋特別注意睇下併入有冇出現蕁麻疹、頭㷫、打冷顫、發燒、胸悶，呼吸困難或休克等呢啲輸血反應，一旦出現以上其中一種或以上情況，要馬上報告醫生及時處理。另外，輸血速度要嚴格遵照醫囑，唔可以太快，除非係搶救大出血病人時。

## 睇埋
*捐血

類:醫學
老闆咁易做

《**老闆咁易做**》（**Business Run**），係香港電視娛樂製作嘅真人騷節目，2018年1月24號開始逢禮拜三22:30-23:00喺ViuTV播，由梁祖堯、湯駿業主持。節目主持會去泰國將一架露營車變成快餐車，試下做餐廳老闆。

## 每集一覽

## 出面網頁
*ViuTV：老闆咁易做
歌度有榜

《**歌度有榜**》（**Music Choice**），係香港電視娛樂製作嘅音樂節目，屬「歌度有…系列」（不過英文名無沿用「From The Song」），2018年1月26號開始逢禮拜五22:30-23:00喺ViuTV播，主持係李拾壹。節目會用街訪方式調查香港人喺唔同情況下嘅音樂流行榜，而主持會分析上榜原因，重會請其中一位上榜歌手分享得獎感受，同埋演繹得獎歌同新歌。節目又會搵樂壇失蹤嘅歌手。

## 每集一覽

## 出面網頁
*ViuTV：歌度有榜

## 節目變遷
Chi Chung's Clouds

《**Chi Chung's Clouds**》（**Chi Chung's Clouds**），原名《**志淙識課**》，係香港電視娛樂製作嘅文化節目，2018年2月3號到4月28號逢禮拜六喺16:00-16:30喺ViuTV播，由資深音樂人兼DJ 黃志淙主持。節目主持會同嘉賓傾下音樂文化話題。

## 每集一覽

## 出面網頁
*ViuTV：Chi Chung's Clouds
乙太網

**乙太網**（**Ethernet**），又譯**以太網**，係種電腦網絡嘅技術，用喺區域網絡（LAN）、廣域網絡（WAN）等方面。
DHCP

**DHCP**（**Dynamic Host Configuration Protocol**），可以譯做**動態主機設定協定**，係種TCP/IP網絡嘅通訊協定，用途係分配IP位址同其他網絡設定參數去網絡入面嘅各個裝置。
廣州市第15中學

**廣州市第15中學**係廣州市一間冇咗嘅全日制中學，大清光緒廿九年（1903年）成立，1969年春停辦，位置大概喺而家嘅越秀區德政北路同中山四路嘅交界東北角（而家廣州少年兒童圖書館嘅所在地）。

## 史
呢間學校初期時從番禺學宮演變而來。喺大清光緒廿九年（1903年）受到廢除科舉制度政策影響，令學宮開始轉型，變成間學校，名亦變成**番禺官立高等小學堂**。但6年後改辦成**番禺官立初級師範學堂**長達3年，又改辦成**番禺縣立師範學校**。15年後又改辦成**番禺旅市師範學校**。1929年加開中學部而成為完全中學機構。1932年因為番禺縣政府搬到新造鄉（而家係番禺區新造鎮），番禺旅市師範學校亦搬埋出廣州，原址改成辦**私立禺山中學**。變成禺山中學後，雖然喺1936年成為廣州市内規模比較大嘅中學之一，但兩年後因為日軍侵華，廣州淪陷，學校被迫搬到香港同八桂中學合辦，期間一直用緊**禺山八桂聯合中學**個名，直到1946年日軍投降為止。日軍投降後，學校搬返去舊時嘅德政北路同中山四路嘅交界東北角繼續開辦。

1949年10月14號，學校同嗰時嘅嶺嶠、中德、八桂、開越呢四間中學合併而改名做**廣州市八桂中學**。4年後因受到私人機構轉為公辦機構嘅規定影響，學校改名做**廣州市第15中學**，持續咗13年時間。1969年初春受到文革破四舊影響，加上嗰時農講所搞擴建工程，令學校連同中山四路小學一齊，一夜消失到無影無蹤。

## 後續
學校停辦之後，一大堆嗰時讀緊書啲學生同教書啲先生集體搬到14中入面繼續上堂。而原址隨後演變成農講所嘅一部分，部份教學樓亦演變成民宅同幼稚園機構，而圖書館大樓變成廣州圖書館一部份直到2013年4月1號停用為止。從2015年3月1號開始，圖書館大樓改成辦少年兒童圖書館用途。

## 睇埋
* 廣州圖書館
* 廣州少年兒童圖書館
* 廣州市第14中學

## 攷

類:停辦咗嘅廣州中學
線性函數

**線性函數**，又叫**一次函數**，係數學上嘅一類函數，入面嘅變數次方係1次，畫圖會畫出一條直線。

線性函數格式：
:.
二次函數

**二次函數**，係數學上嘅一類函數，入面嘅變數最高次方係2次，畫圖會畫出一條拋物線。

二次函數格式：
:f(x)=ax^2+bx+c,\quad a \ne 0
三次函數

**三次函數**係一種多項式函數，佢嘅一般形式可以表示為 f(x)=ax^3+bx^2+cx+d，其中 a,b,c,d係常數，而且 a 唔係零（a \ne 0）。三次函數嘅圖象特徵獨特，佢可以有1、2或者3個實根，有兩個或極值點或者無極點。

三次函數喺數學同科學入面都扮演重要角色。喺物理學、經濟學同計算機圖形學等領域，三次函數成日被用來建模同分析各種現象。例如喺計算機圖形學入面，三次函數被用嚟做三次插值。
:

## 解法

*p = \frac{3ac-b^{2}}{3 \cdot a^{2}}
*q = \frac{2 \cdot b^{3}}{27 \cdot a^{3}} - \frac{bc}{3 \cdot a^{2}} + \frac{d}{a}
*D = \left(\frac{q}{2}\right)^{2} + \left(\frac{p}{3}\right)^{3}
*\phi = \arccos\left[-\frac{q}{2 \cdot \left(\sqrt[{2}]{\frac{p}{3}}\right)^{3}}\right]
*y _1 = 2\sqrt[{2}]{-\frac{p}{3}} \cdot cos\left[\frac{\phi}{3}+(0 \cdot 120)\right]
*y _2 = 2\sqrt[{2}]{-\frac{p}{3}} \cdot cos\left[\frac{\phi}{3}+(1 \cdot 120)\right]
*y _3 = 2\sqrt[{2}]{-\frac{p}{3}} \cdot cos\left[\frac{\phi}{3}+(2 \cdot 120)\right]
*x _1 = y _1 - \frac{b}{3a}
*x _2 = y _2 - \frac{b}{3a}
*x _3 = y _3 - \frac{b}{3a}
單射函數

**單射函數**（英：**injection**，**injective function**，**one-to-one function**），係數學上嘅一類函數，指同一個輸出值只由唯一嘅輸入值對應到，即係輸出值冇重複。

單射函數必定存在反函數，存在反函數嘅函數必定單射。

## 例子
*f(x) = e^x
*f(x) = ax+b\ ,\ \forall a\neq 0

## 睇埋
*對射函數
*滿射函數
滿射函數

**滿射函數**（），係數學上嘅一類函數，一個函數 f:X\to Y 係滿射即係話對於對應域 Y 入面任意一個元素 y ，係函數嘅定義域 X 入面都最少有一個元素 x 使到 f(x)=y 。注意，嗰個元素 x 唔一定要係唯一， 亦即係話，滿射唔一定要係單射。

## 睇埋
*對射函數
*單射函數
對射函數

**對射函數**（英：bijection），係數學上嘅一類函數，指所有輸出值同輸入值都係一一對應到，冇多冇少冇重複。對射函數同時係單射函數同滿射函數。

## 睇埋
*單射函數
*滿射函數
沈括

**沈括**（），係北宋科學家，主要研究成果都寫咗入《夢溪筆談》。佢係頭一位發現地磁偏角嘅人，比歐洲早四百幾年。
茅盾

**茅盾**（），本名**沈德鴻**，字**雁冰**，係中國近代文學家，中華人民共和國立國後做咗頭一任文化部部長、中國作家協會創會主席。
元稹

**元稹**（）係大唐詩人，同另一位詩人白居易係老友，後世將佢哋兩位夾埋叫「元白」。

類:大唐詩人
曹雪芹

**曹雪芹**（；），係清代小說家，東漢相國曹操嘅後代。多數人認為佢係《紅樓夢》嘅作者。
鴨脷洲水月宮

**鴨脷洲水月宮**係香港一座觀音廟，係喺香港島南部嘅鴨脷洲，鴨脷洲大街181號，而家由華人廟宇委員會負責打理，更被評為香港三級歷史建築。

## 歷史
鴨脷洲水月宮係喺清朝同治五年（1866年）係由當地居民所起。廟裡面掛住嘅牌匾係由光緒十七年（1891年）所題。由1930年開始，呢間廟就交被華人廟宇委員會打理，不過鴨脷洲街坊福利會則仍然贊助部份嘅慶祝活動。呢間廟喺1995年做過大型維修。

## 建築

鴨脷洲水月宮係兩進一間式嘅設計，中央部份設有一個天井，天井起咗亭蓋。
青藏鐵路

**青藏鐵路**係中國一條鐵路線，由青海西寧去到西藏拉薩，長1956公里，有45個車站。佢係世界海拔最高嘅鐵路。
宜萬鐵路

**宜萬鐵路**係中國一條鐵路線，由湖北宜昌去到重慶萬州，長377公里，有24個車站。
拉日鐵路

**拉日鐵路**係中國西藏一條鐵路線，由拉薩去到日喀則，長253公里，有14個車站。
甬台温鐵路

**甬台温鐵路**係中國浙江一條高鐵鐵路線，由寧波經台州去到温州，長279公里，有12個車站。
京包鐵路

**京包鐵路**係中國一條鐵路線，由北京去到內蒙古包頭，長824公里，有90個車站。
陳家珮

**陳家珮**（，，）係香港政治人，外號「葉劉2.0」。佢而今係新民黨中央委員，南區區議會海怡西前任民選區議員。

佢16歲去澳洲主修市場學，2003年畢業，嗰年咁啱撞正沙士而到美國做嘢。2010年佢返香港報讀匯賢智庫嘅課程，識到新民黨主席葉劉淑儀而開始踏入政壇。

陳家珮做過美國公民。喺2019年10月25號香港商業電台節目中，話當年美國總統選舉投過票畀奧巴馬。

## 選舉經歷
喺2015年香港區議會選舉，佢攞到2,945票，成功當選。

2019年香港區議會選舉，因為親中派漠視民意堅持如期修訂逃犯條例，選情大受影響，陳家珮輸咗畀被當係「黃之鋒Plan B」嘅林浩波，連任失敗。

喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。

2021年12月，陳家珮喺第7屆香港立法會選舉循選舉選舉委員會界別當選香港立法會議員，2022年上任。

2022年，佢喺李家超無提政綱嘅情況下，有份提名李家超參與2022年香港行政長官選舉。
## 其他公職
*市區重建局非執行董事
*南區社區事務及旅遊發展委員會副主席
*南區撲滅罪行委員會及上訴委員（房屋）委員

## 個人榮譽
* 榮譽勳章 (香港)（2021年）

## 攷

## 出面網頁

* 
* 
* 
* 
* 

類:新民黨黨員
廣和路

**廣和路**可以係：
;廣東
*廣和路 (廣州)：喺廣州天河區。
*廣和路 (中山)：喺中山小欖。
;江蘇
*廣和路 (無錫)：喺無錫梁溪區。
*廣和路 (鹽城)：喺鹽城建湖縣。
;北京
*廣和路 (北京)：喺北京朝陽區。
六脈渠

**六脈渠**（）係一個古老嘅水渠系統，位置喺廣東省城（今廣州市）。渠畀到啲船可以駛入廣州城，兼且有防火同排洪作用。

舊時大致係南北走向，水由北流到南，通過城壕流入珠江。明清兩代，城區東北、西北分別出現咗向東、向西嘅兩條渠道。近代，隨著廣州城區擴展，六脈渠因為日久失修，好多經已淤塞，難以承擔繁重嘅排水任務。中華人民共和國成立後，將啲仲用得嘅渠道改成下水渠。而家六脈渠同玉帶河、西濠都改曬做暗渠，仲係廣州市中心重要嘅排水渠道。

## 史
據考，喺五代時期（907～960）六脈渠就有咗雛形。明洪武三年（1370）三城合一，洪武十三年擴築北城，六脈渠進而完善埋。清順治庚寅年（1650），耿精忠、尚可喜率兵攻入省城嗰陣，下令屠城7日（庚寅之劫）。城中啲街坊為咗逃避殺戮，匿咗入六脈渠內，據計有成六七千人，唔好彩大雨令渠水暴漲，大部分浸死咗。

民國22年（1933）開始到1950年代前，廣州城開闢馬路，將部分六脈渠改成馬路渠，分別有：
* 光孝寺街、詩書街、紙行街嘅右三脈渠
* 擢甲里、竇富巷、西濠街嘅右二脈渠
豪賢街脈渠、法政路脈渠等等都改成石屎馬路幹渠，將原來流入脈渠嘅各條街渠直接駁入大渠。

1952年開始，政府搞城市建設，逐步改造六脈渠，去到1959年尾搞完。變化包括：
* 整新嘅馬路幹渠代替嘅：
** 連新路馬路渠代替咗右一脈渠中段；
** 應元路馬路渠代替咗左二脈渠北段以及右一脈渠北段
** 教育路幹渠代替咗左一脈渠南段
** 德宣西路（而今東風西路同盤福路）大渠代替咗左一脈渠北段同右一脈渠北段
** 吉祥路馬路渠代替咗左一脈渠中段
** 小北路幹渠代替咗左三脈渠東北段
** 德宣東天官里（東風中路）大渠代替咗左一脈及右一脈渠東北段。
* 內街下水渠一齊改造嘅：
** 雨帽街、蓮花井、周家巷、西華二巷、芒果樹街、桂香街、賢藏街、馬鞍南等等內街下水渠代替咗右一脈嘅南、中、北段；
** 長塘街下水道代替咗左二脈渠南段

## 分佈

### 第一脈（左第一脈正渠）

自總督部堂（今越華路）向南流經華寧里、衛邊街（今吉祥路南段）、七塊石、清風橋（華寧里同中山五路之交）、南朝街、學院署、九曜池（都喺而今教育路）至書芳街、仙湖街穿城出南勝里入玉帶河。 

### 第二脈（左第二脈正渠）

由舊城隍廟（文德路北端）後南北分流。南流經長塘街（大塘街之西），由賢思街穿城出玉帶河；北流經司後街、豪賢街同橫向嘅渠匯合。橫向嘅渠源出三元宮，東流經將軍大魚塘（喺大石街北）、丹桂里、天官里（今東風中路東段）出銅關，流入東濠。 

### 第三脈（左第三脈正渠）

自東華里起，南流至貢院（而今中山圖書館），折入東濠，流程短啲。 

### 第四脈（右第一脈正渠）

自巡撫部院（今中央公園）西側起，南流經雨帽街、桂香街、馬鞍街、由孚通街三聖宮前穿城出南勝里，入玉帶河。 

### 第五脈（右第二脈正渠、南濠）

自將軍署（今廣東迎賓館）前玄妙觀左邊分南北流。南流經擢甲里、麻行街，由大水關（古西澳）出城入玉帶河。北流經豆腐巷、官塘街（海珠北路）同西流嘅橫渠相接。橫渠自三元宮前西柵起，西流經西華一巷，由北水關出城，流入西濠。

1796年，南濠成為六脈渠嘅右二脈。

### 第六脈（右第三脈正渠）

自光孝寺前起，南流經紙行街、詩書街，折向西，出小水關，入西濠。
廣利路

**廣利路**可以係：
;廣東
*廣利路 (廣州)：喺廣州天河區。
*廣利路 (湛江)：喺湛江徐聞縣。
;湖南
*廣利路 (永州)：喺永州東安縣。
;山東
*廣利路 (萊蕪)：喺萊蕪萊城區。
;江蘇
*廣利路 (南京)：喺南京江寧區。
三山國王廟

**三山國王廟**係供奉三山國王嘅地方，主要響華南地區有。

## 各地三山國王廟

### 香港
*三山國王廟 (平山)
廣和路 (廣州)

**廣和路**（）係中國廣東廣州嘅西南-東北走向道路，喺天河區，西南邊從廣州大道中開始，一直向東北去到天河路。

## 概要
全長434m，闊7米，雙向2車道。

## 經過嘅道路
條路順序從西南到東北排，**加粗**嘅字係主幹道：
* **[[廣州大道|廣州大道中]]**
* 廣利路
* **[[天河路 (廣州)|天河路]]**
廣和路 (中山)

**廣和路**（）係中國廣東中山嘅西北-東南走向道路，喺小欖鎮，西北邊從富麗路開始，一直向東南去到廣成路。

## 概要
全長360m，闊13米，雙向2車道。

## 經過嘅道路
條路順序從西北到東南排，**加粗**嘅字係主幹道：
* 富麗路
* 育才路
* **[[廣成路 (中山)|廣成路]]**
廣利路 (廣州)

**廣利路**（）係廣州市天河區一條東西走向嘅馬路，西邊從廣和路開始，一路向東去到體育西路。全長602米，闊11米，雙向2車道。

## 經過嘅道路
條路順序從西到東排，**加粗**嘅字係主幹道：
* 廣和路
* 天強路
* 體育西路
芳村·萬象購物街

（），又嗌，係廣州市荔灣區一個地下商場，2013年10月18號開業，位置喺芳村花地大道北，從榮興路口一路去到芳村站D出口附近。

佢既係芳村第一間，又係唯一一間地下商場，亦係荔灣區繼康王商業城（而家係康王·柏德來商業城）之後第二間地下商場。入面分咗金、木、水、火、土呢5個特色風情區。

## 攷
* 芳村●万象购物街 富翔集團
* 芳村万象购物街 廣州旅遊資訊網

類:廣州嘅商場
類:荔灣區
質子泵抑制劑

**質子泵抑制劑**係種胃藥，主要透過抑制氫離子泵嚟抑制胃酸分泌，係最強效減少胃酸分泌嘅藥。
惡病質

**惡病質**係因為病而引起體重下降、肌肉減少、無胃口嘅症狀，通常係癌或者愛滋病引起嘅併發症。
高句麗墓葬群

**高句麗墓葬群**係一組由30個高句麗王國時期墳墓組成嘅遺跡，位置喺北韓嘅平壤同南浦特別市，分散12處地方，2004年畀聯合國教科文組織列入世界遺產，係北韓頭一個。

## 註解同參考
### 參考


類:亞洲世界遺產
類:平壤
類:南浦
瑪德蓮教堂

**瑪德蓮教堂**係法國巴黎一座天主教教堂，1842年啟用，建築係新古典主義風格。教堂喺協和廣場北面。
意大利社會黨

**意大利社會黨**係意大利20世紀活躍嘅一個左派政黨，1892年成立，第二次世界大戰後做咗左派主要勢力，長期係聯合政府一份子，1980年代黨員克拉克西更做埋意大利總理，1994年因為爆發醜聞而解散。

類:政黨
類:意大利組織
類:意大利政治
類:意大利史